Dr Raketić - COVID-19\nCOVID-19Poliklinika Dr Raketić\nKAKO IZABRATI ODGOVARAJUĆU VAKCINU PROTIV COVID-19?\nDoc Dr sc med Nevenka Raketić, pedijatar i imunolog\nDok pišem ovaj tekst (januar 2021.) prošlo je više od godinu dana od kada je prijavljen prvi slučaj COVID-19 u Kini, a prvi slučaj u Srbiji je registrovan početkom marta 2020. Mnogo smo naučili o bolesti i koronavirusu koji ga izaziva (SARS-CoV-2), ali još mnogo toga je ostalo nepoznato. Za godinu dana je postalo očigledno koliko znače osnovne mere zaštite u vidu nošenja maski, održavanja socijalne distance, dezinfekcije i češćeg pranja ruku. Od početnog lutanja, mnogo se napredovalo u lečenju bolesti, tako da sada postoje terapijski protokoli koji se koriste kod nas i u svetu.\nUporedo sa tim, više istraživačkih centara je počelo ispitivanje vakcine protiv COVID-19, od kojih su neki centri završili ispitivanje na ljudima i registrovane su vakcine, dok se nove vakcine još istražuju. Pandemija koja je zahvatila ceo svet, visok nivo prenošenja virusa i veliki broj smrtnih ishoda bolesti je znatno ubrzala ova istraživanja. Iako smo do sada znali da treba da prođe više godina od ideje o vakcini do izlaska na tržište, to nužno ne znači da nove vakcine nisu bezbedne. Mnoge vakcine su nastale na osnovu prethodnih istraživanja o koronavirusu, što je znatno ubrzalo njihovu registraciju. Pored toga, naučnici celog sveta su se ujedinili da zaustave pandemiju i više su razmenjivali svoja iskustva.\nŠta znače faze ispitivanja vakcine? Posle laboratorijske faze, izvodi se pre-klinička faza, gde se vakcina ispituje na eksperimentalnim životinjama. U kliničkoj fazi ispitivanja se vrši ispitivanje na ljudima, gde se u prvoj fazi vrši ispitivanje na malom uzorku dobrovoljaca da bi se utrvdila bezbednost vakcine. U drugoj fazi se dalje ispituje bezbednost vakcine na uzorku od nekoliko stotina dobrovoljaca. U trećoj fazi se ispitivanja vrše na uzorku od nekoliko hiljada ljudi i dokazuje se efikasnost vakcine, tj. da izaziva imunitet kod ispitivanih. Na kraju se objavljuju rezultati ispitivanja i dobija se dozvola za proizvodnju vakcine.\nDo sada su u Srbiji registrovane tri vakcine različitih proizvođača, koje koriste različitu tehnologiju ali čiji je cilj isti – zaustavljanje širenja bolesti. Svaka od ovih vakcina su ispitivane u Agenciji za lekove i medicinska sredstva (ALIMS) pre nego što su registrovane u Srbiji i zato se može reći da su pre svega bezbedne, odnosno da posle njihove primene postoji minimalan broj neželjenih reakcija, i da su efikasne, zato što izazivaju imunski odgovor domaćina i tako stvaraju imunitet.\nSinofarm vakcina – kineska vakcina, zvaničan naziv BBIBP-CorV, koju proizvodi kineska kompanija Sinopharm, u januaru ove godine je u Srbiju stiglo milion doza ove vakcine. Do sada se koristi u Ujedinjenim Arapskim Emiratima (UAE), Bahreinu, Egiptu, Jordanu a u i Kini je već 10 miliona ljudi primilo ovu vakcinu. Procenjena efikasnost vakcine je između 79% i 86%. Ova vakcina sadrži ceo virus, koji je u laboratorijskim uslovima inaktivisan, tako da je sprečeno razmnožavanje virusa ali proteini virusa, uključujući najznačajniji S (spike ili šiljak) protein, su ostali nepromenjeni. Kada se ubrizga vakcina, inaktivisan virus preuzima jedna vrsta ćelija (antigen-prezentujuće ćelije), na njihovoj membrani se ispoljava S protein, koga prepoznaju T pomoćnički limfociti i otpočinje se imunski odgovor, čija je glavni cilj stvaranje anitela i ćelije memorije. Ovaj tip vakcine koristi tradicionalan metod koji je uspešan kod mnogih već poznatih vakcina, kao što je vakcina protiv besnila i hepatitisa A. Jedna od velikih prednosti ove vakcine u odnosu na ostale je da se skladišti u frižideru, na temperaturi od 2 do 8oC. Dodatna prednost je da se pretpostavlja da će ova vakcina biti efikasna i protiv novog, mutiranog soja koronavirusa, s obzirom da sadrži ceo virus i sve proteine virusa. Koristi se u dve doze, sa razmakom od dve do četiri nedelje. U svetu je registrovana još jedna kineska vakcina kompanije Sinovac, a u trećoj fazi ispitivanja su još dve vakcine.\nSputnik V vakcina (čita se V a ne pet) – zvaničan naziv vakcine je Gam-Covid-Vac, proizvodi ruska kompanija Gamaleya, proizvođači navode da je prva registrovana vakcina protiv COVID-19. Do sada se pored Rusije koristi u više zemalja (UAE, Indija, Venecuela i Belorusija), a od ovog meseca i u Mađarskoj, kao prvoj zemlji Evropske Unije gde se koristi Stupnik V. U Srbiju je u decembru 2020. isporučeno 2400 doza ove vakcine. Za proizvodnju Sputnik V vakcine je korišćena tehnologija adenovirusnog vektora, kao bezbedna i proučena tehnologija još od osamdesetih godina prošlog veka. Vektorska tehnologija znači da se kao vektor koristi virus, u ovom slučaju adenovirus, čiji se gen da izazove infekciju uklanja a ubacuje se gen koji kodira S protein koronavirusa. Ovaj vektor znači služi kao prenosnik i pomaže ulazak u ćeliju. U prvoj dozi vakcine se nalazi adenovirusni vektor 26 a u drugoj dozi vakcine se nalazi adenovirusni vektor 5 i ova doza se daje 3 nedelje posle prve doze vakcine. Ćelije domaćina stvaraju S protein koji pokreće imunski odgovor u vidu stvaranja antitela i ćelija memorije. Ova vakcina se nalazi u pakovanju od 5 doza, koje nakon otvaranja bočice treba da se upotrebe u roku od 2 sata. Prednosti ove vakcine su što se čuva na temperaturi fižidera i efikasnost je 92%.\nFajzer vakcina – zvaničan naziv vakcine je Pfizer-BioNTech COVID-19 Vaccine, gde su se udružile američka i nemačka kompanija, koristi se uglavnom u zemljama Evropske Unije i u Severnoj Americi. U decembru 2020. je u Srbiju stiglo 4700 doza ove vakcine. Za ovu vakcinu je korišćena potpuno nova tehnologija informacione RNK (mRNA), što znači da deo genetskog koda koronavirusa (mRNA), ulazi u telo domaćina preko vakcine i podstiče ga da stvara virusne proteine (S protein), koji se ispoljavaju na membrani ćelija, prepoznaju se od strane imunskog sistema i na taj način se stvara imunitet. Proizvođači su naveli da je efikasnost ove vakcine 95%. Otežavajuća okolnost za distribuciju ove vakcine je što početno mora da se skladišti na temperaturi od -70oC, a kada se distribuira punktovima za vakcinaciju mora da se iskoristi u roku od 5 dana. Ova vakcina je u prahu, rastvara se fiziološki rastvorom, u jednoj bočici je 5 doza vakcine i kada se rastvori mora da se iskoristi u roku od 2 sata. Daje se u dve doze, sa razmakom između doza od 3 nedelje.\nDruge vakcine koje još uvek nisu registrovane u Srbiji su vakcina koju proizvodi kompanija Moderna, koja najviše nalikuje Pfizer vakcini, što znači da koristi mRNA tehnologiju i gde je neophodno skladištenje na -20oC, daje se u dve doze, efikasnost je 95%. Pored toga je i tzv. Oksfordska vakcina koju proizvodi kompanija Astra Zeneca, koja se skladišti na temperaturi frižidera i koja koristi vektorsku tehnologiju kao i ruska vakcina, daje se u dve doze, procenjena efikasnost je između 62 i 90%. Vektorsku tehnologiju koristi i vakcina kompanije Johnson&Johnson, a tehnologiju proteinske subjedinice koristi vakcina kompanije Novavax. Još najmanje 20 vakcina protiv koronavirusa je u fazi 1 i 2 istraživanja.\nŠto se tiče kontraindikacija, odn. kada se vakcine ne mogu dati, to su pre svega alergijske reakcije. Kako pacijent ne može da zna da li je alergičan na neku od komponenata vakcine, obično se prati reakcija na prvu dozu i ako je ispoljena alergija, ne preporučuje se davanje druge doze. Pored toga, još uvek se ne preporučuje primena vakcina kod dece mlađe od 18. godina (kod Fajzerove vakcine ispod 16. godina), kod trudnica i dojilja, pre svega zbog toga što vakcine nisu ispitivane u tim grupama, pa ne postoje podaci o bezbednosti i efikasnosti. Za kinesku Sinopharm vakcinu su završene prve dve faze ispitivanja na populaciji dece od 3 do 17 godina, a počela su ispitivanja i na deci mlađoj od 3 godine. Dodatne kontraindikacije su zarazne ili hronične bolesti u pogoršanju, gde se vakcinacija vrši 2 do 4 nedelje nakon ozdravljenja ili remisije.\nZa neke vakcine su navedene mere opreza, koje ne znače da se vakcina ne primenjuje, nego da se u tim grupama stanovništva češće mogu očekivati reakcije. Tu spadaju hronična oboljenja jetre i bubrega, teška oboljenja endokrinog sistema (diabetes mellitus), teška oboljenja hematopoetskog sistema, oboljenja centralnog nervnog sistema (epilepsija, moždani udar), oboljenja kardiovaskularnog sistema (infarkt miokarda, miokarditis, endokarditis, perikarditis, ishemijske bolesti srca), oboljenja pluća (astma, HOBP), autoimunske bolesti i alergijske reakcije (atopija, ekcem). Što se tiče urođenih i stečenih imunodeficijencija i ukoliko pacijenti uzimaju imunosupresivnu terapiju (kod autoimunih bolesti, posle transplantacije), postoji mogućnost da će zbog primenjene terapije osnovne bolesti biti slab imunski odgovor i manje stvaranje antitela.\nNeželjene reakcije su retke i mogu se javiti posle svake vakcine, prave alergijske reakcije se javljaju u roku od 30 minuta posle primene vakcine i zato se preporučuje da pacijent ostane u tom roku u čekaonici posle primene vakcine. U toku dana se mogu javiti lokalne reakcija kao što su crvenilo, bol i otok na mestu davanja vakcine a od sistemskih reakcija je moguća povišena temperatura, glavobolja i bol u mišićima. Sve reakcije spontano prolaze istog dana ili nakon par dana, bez primene terapije. Ređe se sreću mučnina, uvećanje regionalnih limfnih čvorova, kratkotrajno povećanje nivoa transaminaza, kreatinina i kreatin-fosfokinaze u krvi.\nOvde želim da pojasnim čitocima da do sada nije napravljena vakcina, ne samo protiv korona virusa nego i protiv drugih bolesti, koja će imati efikasnost od 100%, što znači da će kod svih ljudi koje prime vakcinu izazvati dugotrajan ili doživotan imunitet. Razlozi za to su brojni, stepen imuniteta zavisi od uzrasta, tako da stariji ljudi imaju oslabljen imunski odgovor, a postoje i osobe koje prirodno stvaraju manji nivo antitela i ćelija memorije (tzv. low responder).\nJoš uvek ne znamo koliko će biti dugotrajan imunitet posle svih vakcina protiv koronavirusa. Pretpostavlja se da će biti dovoljan da se ostvari kolektivan imunitet, koji zahteva da bude vakcinisano najmanje 60% svetske populacije. Prestanku pandemije će doprineti i osobe koje su obolele i oporavljene od COVID-19, zato što virus neće više imati domaćine gde će širiti zarazu. Ukoliko se pokaže da je imunitet kratkotrajan, od 6 meseci do godinu dana, ove vakcine će se primenjivati jednom godišnje, kao i vakcina protiv sezonskog gripa.


Sin kosovskog zvaničnika uhapšen na putu ka Siriji | KoSSev\nTurska policija uhapsila je krajem prošle godine na aerodromu u Istanbulu Visara Cakićija - sina zvaničnika Vlade Kosova i potpredsednika ogranka Demokratske partije Kosova u Podujevu, Ismeta Cakićija, prenosi Gazeta Express.\nOn je, kako javlja ovaj portal, zajedno sa svojom verenicom krenuo put Sirije, kako bi se pridružio ISIS-u. Međutim, turska policija ih je uhapsila između 28. i 29. decembra 2015. i nakon toga vratila na Kosovo, gde su predati Kosovskoj policiji.\nCakići i njegova verenica se trenutno nalaze u pritvoru, gde čekaju početak suđenja, navodi Express.\nKosovsko pravosuđe vodi niz sudskih procesa protiv kosovskih Albanaca - učesnika terorističkih grupa i rata u Siriji. Jedan od najskorijih slučajeva je onaj Arbena Livoreke iz Kačanika i Nedžata Behljuljija iz Uroševca, koji su optuženi za učešće u ratu u Siriji i podržavanje terorističke organizacije "Al Nusra". Oni su se prošle nedelje, u Osnovnom sudu u Prištini, izjasnili krivim za dela koja im se stavljaju na teret.


AKCIJA “VESLO” SIPA u Bratuncu privela dve osobe zbog krijumčarenja migranata iz Srbije u BiH – OnlineVesti\nAKCIJA “VESLO” SIPA u Bratuncu privela dve osobe zbog krijumčarenja migranata iz Srbije u BiH\nby admin August 27, 2020, 4:33 pm 1.6k Views\nAkcijom Tužilaštva BiH i SIPA u Bratuncu su uhapšeni osumnjičeni za organizirano krijumčarenje migranata preko granice na reci Drini.\nMeđunarodna akcija “Veslo” je sprovedena u saradnji sa partnerskim institucijama Srbije.\nPostupajući po nalogu tužitelja iz Posebnog odela za organizirani kriminal, privredni kriminal i korupciju, policijski službenici SIPA, u saradnji sa MUP RS i asistenciju OSA BiH, na području Bratunca, uhapsili su dvojicu osumnjičenih, prenosi Srpskainfo.\nOsumnjičene osobe u okviru operativne međunarodne akcije “Veslo”, pod istragom su i osumnjičene su da su delujući sa njima poznatim osobama sa područja Srbije, učestvovali u organizovanju i realizovanju krijumčarenja ilegalnih migranata sa teritorije Srbije na teritoriju Bosne i Hercegovine, preko vodene granice na reci Drini i dalje prema zemljama EU, piše Klix.\nDo sad je tokom rada na predmetu “Veslo”, na teritoriji Bosne i Hercegovine i Republike Srbije uhapšeno ukupno 18 osumnjičenih pripadnika grupe za organizovani kriminal, koji se sumnjiče da su organizovali i učestvovali u krijumčarenju najmanje 245 migranata iz Republike Srbije u Bosnu i Hercegovinu.\nTokom rada na predmetu, podršku je pružio Policijski Centar Jugoistočne Europe-SELEC.\nNakon što ispita osumnjičene osobe, postupajući tužilac odlučiće o daljim aktivnostima u ovom predmetu.


U optužnici za zločine u Brčkom tereti se Đorđe Ristanić\nTužilaštvo BiH podiglo je do sada najopsežniju optužnicu za ratne zločine na području Brčkog.\nOptužen je Đorđe Ristanić koji se tereti da je od aprila do decembra 1992. u svojstvu predsjednika ratnog predsjedništva Opštine Brčko učestvovao u zajedničkom zločinačkom poduhvatu protiv bošnjačkog I hrvatskog stanovništva.\nPrema navodima optužnice, Ristaniću se na teret stavljaju ratni zločini počinjeni nad više stotina žrtava bošnjačke i hrvatske nacionalnosti, uglavnom iz naselja Centar, Kolobara, Dizdaruša, Klanac, Mujkići, Meraje, Rosulje, Grčica, Novo Brčko, naselje "Š", i drugih dijelova grada koje su početkom maja 1992. godine, nezakonito uhapšene i odvođene u više logora na području Brčkog.\nOptužnicom su obuhvaćeni i progoni stanovništva sa područja Brčkog, te silovanja i seksualna zlostavljanja i razaranja vjerskih objekata.\nRistanića Tužilaštvo BiH tereti za krivično djelo zločina protiv čovječnosti.\nOptužnica se ubraja u predmete kategorije "dva", koji su u fazi istrage proslijeđeni pravosuđu BiH iz Haškog tribunala.\nKako navodi portparol Tužilaštva Boris Grubešić, u okiru optužnice predlaže se pozivanje više od 230 svjedoka i vještaka, a biće predočeno i više stotina dokaznih materijala što ovu optužnicu svrstava u najobimnije optužnice za ratne zločine ikad podignute u istoriji bh tužilaštva.


► Vulin: Zemlje koje su nam pomogle imaju našu večnu zahvalnost\nFoto: Beta, Ministarstvo odbrane Srbije / Jovo Mamula\nMinistar odbrane Aleksandar Vulin izjavio je danas da se u teškim trenucima, kao što je pandemija korona virusa, prepoznaju pravi prijatelji i da će Srbija umeti da pamti koje države su joj pomagale u najtežim vremenima.\n"U ovim trenucima ne samo da se poznaju prijatelji, ne samo da se vide koje zemlje Srbiju doživljavaju kao prijateljske, već se prepoznaje i budućnost. U ovakvim vremenima, u najtežim vremenima, mi gradimo politiku za budućnost", naveo je Vulin.\nOn je to izjavio na aerodromu "Nikola Tesla" gde je sa turskim ambasadorom Tanžu Bilgičem dočekao turski vojni avion kojim je dopremljena pomoć Srbiji.\nVulin je zahvalio turskom predsedniku Redžepu Tajipu Erdoganu na velikodušnoj pomoći koja je stigla u pravo vreme i dodao da će Srbija svoju buduću politiku usmeravati u skladu sa tim ko joj je pomogao i ko je bio uz nju kada je trebalo.\n"Kada je Srbiji bilo najteže, kada su nam ljudi umirali, a pomoć bila potrebna, nisu se javile sve zemlje... One koje su se javile, imaju našu večnu zahvalnost i razlog da očekuju da naše prijateljstvo bude veće", rekao je Vulin.\nAmbasador Turske Tanžu Bilgič izrazio je saučešće zbog građana Srbije koji su u ovom teškom periodu umrli.\n"U turskom jeziku postoji izreka: 'Prijatelj se prepoznaje u crnim danima'. Možda ova pomoć neće da reši sve probleme Srbije, ali Turska želi da pokaže da stoji uz Srbiju u teškim trenucima kroz koje prolazi. Želim da se vrlo brzo vratimo u dane mira i blagostanja. Ostanite zdravi", poručio je ambasador Bilgič.\nDonacija iz Turske sadrži različita medicinska sredstva, uključujući 100.000 zaštitnih maski, 2.000 zaštitnih odela, 1.500 testova za Covid-19.


Nemačka kancelarka Angela Merkel izjavila je da je izvršna komisija Evropske unije uputila "važnu ponudu" Britaniji kako bi deblokirala zastoj oko sporazuma o Bregzitu.\nMerkelova je u ponedeljak u Berlinu izjavila da su predlozi predsednika Komisije Žan-Kloda Junkera i glavnog pregovarača EU Mišela Barnijea o definisanju tzv. "bekstopa", koji treba da spreči "tvrdu granicu" sa Irskom, izneti tokom vikenda bili "veoma dobrodošli" .\nOna je dodala da smatra da je Britaniji upućena "važna ponuda" i da je ada ona na tu ponudu treba da odgovori.\nMerkel: Do poslednjeg časa radiću na uređenom Bregzitu


UNS: U 2021. RTS bez budžetskih subvencija – uvećanje takse za građane? | podunavlje.info\nUNS, 3. decembar 2020. godine – Da li će Radio-televizija Srbije (RTS) uspeti finansijski da opstane ukoliko njeni prihodi budu dolazili pretežno od građana, dilema je koju je ovih dana izazvao predlog budžeta za 2021. godinu kojim je izostavljena državna pomoć za RTS, ali je istovremeno drugim predlogom zakona predviđeno uvećanje takse za javne medijske servise, navodi u današnjoj objavi Udruženje novinara Srbije (UNS).\nU predlogu budžeta za 2021. godinu, koji se nalazi u skupštinskoj proceduri, u stavci pod nazivom „finansiranje osnovne delatnosti javnih medijskih servisa“ opredeljeno je 900 milijardi dinara samo za Radio-televiziju Vojvodine. Sredstva su izostala za republički javni servis, za koji je u tom delu budžeta prethodnih godina bilo mesta.\nU Skupštini Srbije istovremeno je i predlog Vlade Srbije za izmenu zakona kojim se taksa za javne medijske servise od 1. januara 2021. uvećava za 44 dinara, odnosno sa 255 dinara na 299 dinara. Taksa za javne servise koja se naplaćuje preko računa za struju prošle godine je sa 150 dinara uvećana na 220 dinara, dok je ove godine iznosila 255 dinara.\nIzostavljanje finansiranja osnovnih delatnosti RTS-a iz predloga budžeta za 2021. godinu izazvalo je u javnosti podeljena mišljenja, pa čak i da je reč o grešci. U finansijskom izveštaju RTS-a za 2019. godinu stoji da su prihod od ukupno 13.570.284.000 dinara činili – naplata takse (55 odsto), subvencije iz budžeta (23 odsto) i prihodi od marketinga (21 odsto).\nUkupni troškovi i rashodi RTS-a u 2019. godini prema šemi bilansa uspeha ostvareni su u iznosu od 9,9 milijardi dinara, piše u finansijskom izveštaju javnog servisa za tu godinu, u kojem se dodaje da su ostvareni troškovi manji za 9,4 odsto (1,02 milijardi) nego u prethodnoj godini, a u odnosu na plan, troškovi su manji od planiranih vrednosti za 24,3 odsto.\nRTS je od takse koja je u 2019. godini bila 220 dinara prihodovao 7.422.407.000 dinara, iz čega proizlazi da je 2.811.517 građana, odnosno vlasnika strujomera plaćalo taksu za javni medijski servis.\nPod pretpostavkom da je isti broj građana plaćao pretplatu koja je ove godine bila 255 dinara, RTS je od takse prihodovao oko 8,6 milijardi dinara, dok će mu 2021. godine sa pretplatom od 299 dinara pripasti oko 10,08 milijardi dinara.\nZa 2020. godinu je za RTS za finansiranje osnovnih delatnosti iz budžeta bilo opredeljeno 2,15 milijardi dinara, ali je rebalansom budžeta taj iznos bio umanjen na 1,67 milijardi dinara. Za republički javni servis prošle godine iz budžeta je bilo izdvojeno više novca, odnosno 3,1 milijarda dinara.\nOvo umanjenje za RTS u budžetu za 2020. godinu je i krajem prošle godine izazvalo polemiku. Predstavnici Ministarstva kulture i informisanja su, međutim, na sednici Odbora za kulturu i informisanje Narodne skupštine obrazložili da će sredstva za RTS u budžetu biti umanjena zbog ostvarene dobiti koja je ova kuća imala u 2018. godini. Istovremeno je i taksa za javne servise 2020. godine porasla sa 220 na 255 dinara.\nSMEDEREVO, 24. januar 2021 – Strelci kragujevačkog “Čika Mate”...\n25/01/2021, 1:40 am\nSGS #970: Država da odgovori na pitanja o izgradnji rafinerije u Smederevu\nSmederevci u polufinalu Kupa posle sedmeraca poraženi u Kragujevcu


Vučić i Joksimović čestitali Dan Evrope - European Western Balkans\nBEOGRAD – Predsednik Republike Srbije Aleksandar Vučić čestitao je Dan Evrope predsedniku Evropskog saveta Šarlu Mišelu, predsedniku Evropskog parlamenta Davidu Sasoliju, predsednici Evropske komisije Ursuli fon der Lajen i visokom predstavniku EU za spoljne poslove i bezbednosnu politiku Đuzepu Borelju, kao i komesaru za susedsku politiku i proširenje Oliveru Varheljiju.\nU Vučićevom pismu objavljenom na sajtu Predsedništva stoji:\nNa ovaj dan slavlja, želim da zahvalim što ste, dok se svi borimo protiv korona virusa, iskazali brigu i za našu zemlju. Sigurniji smo kada znamo da je Evropska unija uz nas i u teškim trenucima. Solidarnost koju ste pokazali, a na koju je Srbija odgovorila svojom solidarnošću, doveka ćemo poštovati. Uveren sam da ćemo kroz saradnju u otklanjanju ekonomskih posledica pandemije, stvoriti uslove da ispunimo zajedničke planove za budućnost“, navodi se u čestitki predsednika Vučića evropskim zvaničnicima.”\nJoksimović: Srbija želi da bude deo Evrope ujedinjene u razlikama\nDeveti maj, Dan Evrope, u Srbiji obeležavamo tokom još neodjavljene pandemije koju je COVID-19 izazvao širom planete, istovremeno stavljajući na test otpornosti, solidarnosti i mogućnosti zajedničkog delovanja građana, nacionalnih država i vlada, pa tako i nas u Srbiji, sve članice EU, ali i EU u celini, izjavila je danas ministarka za evropske integracije Jadranka Joksimović.\nOna je navela da je pre punih 70 godina, jedan od tvoraca i realizatora ideje o evropskim integracijama, francuski ministar spoljnih poslova Rober Šuman, predlažući formiranje Evropske zajednice za ugalj i čelik, govorio baš o evropskoj solidarnosti kao temeljnoj vrednosti i pokretačkoj ideji nove unije:\n„Ujedinjena Evropa neće biti stvorena odjednom, niti prema jedinstvenom planu. Ona će biti izgrađena putem konkretnih dostignuća, koja najpre stvaraju faktičku solidarnost” govorio je Šuman.\n„Zato Srbija želi da bude deo te i takve ujedinjene Evrope, ujedinjene u razlikama, fleksibilne u nalaženju zajedničkih odgovora, ravnomerno ekonomski razvijene, združeno otporne na različite krize, solidarno odgovorne u svojoj celini i svim svojim delovima”, navodi ministarka.\nIstiče da je uverena da će Evropska unija u narednim decenijama temeljiti ukupan razvoj kontinenta na solidarnosti, održivom razvoju, zaštiti životne sredine, digitalnoj ekonomiji, povezanosti i međusobnom uvažavanju i poštovanju.\n„Lekcije naučene iz najnovije krize treba da primenimo kako bismo izgradili otporniju i jaču zajednicu, kako za države članice tako i za one koje će joj tek pristupiti, za sve evropske građane”, ističe ministarka.\n„Čestitam svima nama, evropskim građanima, Dan Evrope”, poručila je ministarka.\nAleksandar VučićDan EvropeJadranka Joksimović


Hitno "ribanje" Pobedine ulice\nPočetak/Društvo/Hitno „ribanje“ Pobedine ulice\nHitno „ribanje“ Pobedine ulice\nPopularna Pobedina ulica u Nišu nije „oprana“ poslednjih deset godina, krajnje je vreme da se to uradi kažu za Niške Vesti u JKP „Mediana“ koja će ovih dana sprovesti akciju čišćenja ove najprometnije pešačke ulice u gradu.\n„Pobedinu ulicu nismo oprali deset godina, poslednji je trenutak da ona bude očišćena. Biće jedino potrebno da ugostitelji tog dana uklone svoje bašte, kako bi se ova ulica čitava oprala“, kažu za Niške Vesti u JKP „Mediana“\nPobedina ne može da se očisti onako kako se čiste druge ulice u gradu.\n„Zbog specifičnosti ulice, nemoguće je ući kamionom koji pere. Naručili smo posebna creva koja treba da stignu za dva dana i tada će i biti obavljen taj posao. Tvrđavu smo noćas oprali i ona prosto sija, isto će sijati i Pobedina nakon pranja“, kažu za Niške Vesti u JKP „Mediana“.\nČišćenje JKP Mediana pobedina ulica


Trener Milsamija pred Sarajevo: “Moramo stvari učiniti jasnim već u prvoj utakmici”\nTrener Milsamija Sergej Dubrovin pred utakmicu prvog kola kvalifikacija za Ligu konferencija protiv Sarajeva rekao je kako oni žele sa pozitivnim rezultatom otići na revanš.\nSarajevo danas od 19 časova gostuje u Moldaviji protiv trećeplasirane ekipe tamošnjeg prvenstva u okviru prvog kola kvalifikacija za Ligu konferencija.\n“Cijelu godinu se pripremamo za Evropu i nadam se pravom koraku. Treba nam pobjeda da imamo šanse u gostima jer bosanskohercegovački timovi igraju dobro na domaćem terenu” – rekao je Dubrovin na pres konferenciji i dodao:\n“Imamo visoka očekivanja jer se prvi meč igra kući. Želimo da u Bosnu i Hercegovinu odemo s pozitivnim rezultatom. Ne bi imalo smisla ciljati na pobjedu u gostima, zato moramo raditi naporno da stvari učinimo jasnim na domaćem terenu“.\nUlaz na stadion za utakmicu protiv Sarajeva je besplatan i očekuje se oko hiljadu gledalaca, međutim za ulazak će biti potreban negativan test na virus korona.\nPrethodni članakPotvrdilo se pisanje MeridianSportBH: Aleksandar Stanković predstavljen u Zrinjskom\nNaredni članakZagorac se pismom oprostio od kapitena: “U vremenima zla rastu i divlji cvjetovi…”


MАРКОВИЋ: Косово у УНЕСКО – као кад вуку дате да чува јариће\nMARKOVIĆ: Kosovo u UNESKO – kao kad vuku date da čuva jariće\nPotpredsednik Glavnog odbora Socijalističke partije Srbije i istoričar Predrag Marković ocenio je večeras da će biti „teško izbeći članstvo Kosova u Unesko“ i dodao da „politička logika nije u isto vreme istorijska i ljudska pravda“.\nTa politička logika, prema kojoj Albanci treba da čuvaju naše svetinje na Kosovu i Metohiji, jer će ih navodno oni bolje čuvati, jeste jedna izvitoperena politička logika, jedna nepravda koja se sprema i koja može biti izbegnuta samo čudom, rekao je Marković novinarima u Nišu.\nOn je rekao „da mi opravdano strepimo, jer naše spomenike hoće da čuvaju oni koji su ih uništavali u pogromu pre 10 godina, „a to je isto kao kada vuku date da čuva jariće“.\n„Uništavanje srpskih spomenika na Kosovu i Metohiji pokazuje da to nije država, niti je civilizovano društvo, niti da postoji elementarna civilizovana svest“, kazao je Marković.\nSa stanovišta zapadnih sila, prema Markovićevim rečima, prijem Kosova u Unesko je jedan logičan korak posle priznavanja Kosova kao države.\n„Postoji jedan logičan problem. Ako su oni priznali Kosovo kao državu, kako da ne priznaju njegov kapacitet i da ne čuvaju spomenike. Kada ne bi primili Kosovo u Unesko onda bi to značilo da time poništavaju svoju ulogu u priznavanju Kosova kao države“, dodao je on.\nMarković je rekao „da bi naša zemlja mogla možda da prijem Kosova u Unesko vezuje za pregovore u Briselu i da, ako imamo srca i srčanosti, tu nešto zatežemo ili da se traži neka alternativna strategija“.\nGovoreći o realnom roku za prijem Srbije u EU, Marković je rekao da postoje dva roka i da se oni vezuju za budžetske cukluse EU.\nJedan rok je 2020. godina za koji Marković misli da smo „malo zakasnili“, a drugi je 2027. godina i da je period između 2025. i 2027. realan rok kada Srbija može da uđe u EU.\nMarković je u Nišu prisustvovao obeležavanju 25. godišnjice od osnivanja Gradskog odbora SPS.


Pejović (NIN): Novinari dozvolili sebi da budu krivci za sve\nVesti Autor:FoNet01. feb. 202214:591 komentar\nKako je ocenila, „svi vidimo da su mediji jedni drugima tema, ali na način koji ne odražava dijalog“.\nPrema njenom viđenju, odlično je da novinari sede na jednom mestu i razgovaraju onako kako bi želeli da njihova publika razgovara „otvoreno o svemu, a da to ne izaziva skandal i konflikt“.\nZa novinarsku profesiju je veoma važno što će u podkastu „Bermudski trougao“ mladi novinari imati priliku da slušaju o tome kako se, u najvećoj meri, nekada profesionalno radilo i sa malo više časti nego danas, smatra Pejović.\nGodina „povratka novinarstva“ mogla bi biti 2022.\n31. jan. 2022 4\nKoalicija za slobodu medija osudila napade opskurnih sajtova na novinare\nPejović ne može da pretpostavi šta bi moglo da se dogodi sa principima mladih novinara „u nekoj pogrešnoj atmosferi“, pogotovo što je njihova fluktuacija u redakcijama velika.\nUpitana da li građani mogu da se objektivno informišu u vreme predizborne kampanje, Pejović je odgovorila da je sajt Radiotelevizije Srbije jedan od najkredibilnijih izvora i da joj je zbog toga važno što se podkast „Bermudski trougao“ emituje upravo na RTS portalu „Oko“.\nSmatra da građani danas moraju da ulože veći napor nego ranije da bi se informisali o predizbornoj kampanji, zato što su „bombardovani“ informacijama, uglavnom dosta pristrasnim i neobjektivnim, za šta su odgovorni novinari.\nGovoreći o budućnosti novinarstva, Pejović je napomenula da bi prema nekim procenama 2022. godina mogla da bude godina „povratka novinarstva“.\nSve „mora da se obrne“, naglasila je Pejović, koja se nada da će novinari iskoristiti priliku da se vrate osnovama profesije.\npre 12 min 122


U Kuršumliji i sinoć održana protestna šetnja lj.m.\nPo veoma hladnom vremenu i snegu koji već duže od 24 sata pada, nakon okupljanja u centru Kuršumlije, građani su još jednom prošetali kuršumlijskim ulicama, stigli do nepostojeće fabrike u nekadašnjoj Konfekciji "7. jul" i ponovo se vratili do mesta sa koga su krenuli u šetnju.\nVečeras nije bilo govora, ljudi znaju zašto su se okupili i zašto šetaju i šetaće svakog četvrtka dok god ne padne režim Aleksandra Vučića, a sa njim i lokalni tajkuni i politički preletači koji su sada na vlasti u gradu, a okupljeni u Srpsku naprednu stranku - rekao je Slavko Ilić, jedan od okupljenih građana.\nOn podseća da je ovo treći četvrtak zaredom kako se Kuršumličani okupljaju u centru grada, a posebno ističe da je iz protesta u protest broj ljudi sve veći, iako je vreme sve hladnije i nepovoljnije za šetnju.\nIz Pokreta mladih Kuršumlije, koji je predhodnih dana preko društvenih mreža i plakatima u gradu pozivao meštane na protest, ističu da je poslednji trenutak da se narod suprostavi aktuelnoj politici i da je njihov revolt u stvari "poziv da se sačuvaju mladi u opštini i pitanje života i opstanka stanovnika ovog kraja".\nPodsetimo, protesti u Kuršumliji su prvi put organizovani pre tačno dve nedelje, kada je simbolično otvorena nepostojeća fabrika za koju su državni funkcioneri u 2 navrata putem režimskih medija tvrdili da je otvorena i da radi.\nI prošlog četvrtka je stotinak građana prošetalo Kuršumlijom, a organizatori su tada rekli da "ljudi sve glasnije iskazuju svoje nezadovoljstvo".


Proverite koliko ste dobri u detekciji phishing mail-ova | PC Press\nProverite koliko ste dobri u detekciji phishing mail-ova\n23. januar 2019. Branislav Bubanja\n„Pecanje“ (phishing) je dokazana i efektivna metoda za napadače, kada žele da preuzmu kontrolu nad nečijim računarom. Phishing mail-ovi su često tako napisani da izgledaju kao legitimni i vrlo lako mogu da prevare primaoca da klikne na linkove u njima. Alphabet je pokušao da upozna korisnike Interneta sa metodama koje se upotrebljavaju prilikom phishing napada, ali i da ih edukuje kako da ih prepoznaju. S tim ciljem, napravili su kratak test s kojim možete da proverite koliko dobro uočavate phishing mailove.\nU saradnji sa Jigsaw-om (inkubatorom ideja unutar Alphabet-a), kreiran je kviz s kojim možete da proverite svoje znanje u prepoznavanju phishing mail-ova. Kviz se sastoji iz osam pitanja koja na različite načine manifestuju potencijalne pretnje. Međutim, ako i ne odgovorite na sve ispravno, ne brinite, bar ćete naučiti kako da ih prepoznate u realnom svetu.\nAko ste uspeli da date korektan odgovor na sva pitanja, čestitamo, ali nemojte da vas to zavara – i dalje vam preti opasnost, jer dovoljan je trenutak nepažnje kako bi napad na vaš sistem bio uspešan.\nTagovi: alphabet, Google, jigsaw, kviz, pecanje, phishing, phishing mail\n← Wikimedia od kompanije Google dobila milione dolara i alate za mašinsko učenje\nNebeski svod kao prostor za oglašavanje →


Septembar 2021. – Stranica 2 – Kladjenje.rs\n21 Septembra, 2021 Vlajko 0\nProšlo kolo italijanske Serije A nam je donelo dosta uzbuđenja, a skoro da nema nikakve sumnje da nas isto očekuje i u ovom petom vanrednom kolu koje je na programu od utorka.Najzanimljiviji susret se igra […]\n21 Septembra, 2021 Viktor 0\nMožda ne deluje tako, ali u sportskom klađenju je sve jednostavno. Dovoljno je da poznajete fudbal i dobitak je zagarantovan! Još ako pažljivo birate – samo dva meča vam u jednom danu mogu obezbediti gotovo […]\nPred nama je još jedna uzbudljiva fudbalska nedelja! Pregršt zanimljivih utakmica iz TOP LIGA koje se jednostavno moraju ispratiti! Ali, pre nego što sudije širom Evrope daju znak za početak meča, jedna važna napomena: kako […]\nOd utorka su na programu mečevi vanrednog šestog kola španske La Lige u kom nas očekuje dosta zanimljivih mečeva.Nakon pet odigranih kola na prvom mestu na tabeli nalazi se Real Madrid, koji ima dva boda […]\n21 Septembra, 2021 Peca 0\nOve sedmice nema evropskih kupova, ali ponuda neće biti ništa slabija, naprotiv. Igraju se vanredna kola u tri od pet najjačih liga, ali su tu i niže lige, ali i Kup takmičenja. Atalanta – Sasuolo […]\nU utorak nas ponovo očekuje dosta veoma interesantnih mečeva za klađenje širom Evrope, a za vas smo ovog puta analizirali duel koji će biti odigran u predgrađu Madrida gde će fudbaleri Hetafea dočekati Atletiko Madrid.Susret […]\n20 Septembra, 2021 Viktor 0\nBeograd, Banja Luka, Podgorica, a od pre nekoliko dana Valeta i Limasol – kompanija Meridianbet nastavlja sa velikom kampanjom podrške profesionalnom i amaterskom sportu širom Evrope! Valeta, klub koji se 25 puta okitio titulom šampiona […]\nZnamo da posle ovako “ludog” vikenda misliš da je zabava gotova, ali Meridian se pobrinuo da i na početku nove nedelje imamo razloga za zadovoljstvo! Ono što nas već sutra čeka jesu utakmice Serije A […]\n20 Septembra, 2021 Peca 0\nPosle paklenog vikenda, danas je pred nama nešto ”rasterećeniji” dan. Međutim, ima zanimljivih mečeva, pa se mogu iskoristiti za novi dobitak, pred naredna dva dana sa mnogo obimnijom ponudom. Barselona – Granada – 1,0-3 @ […]\n20 Septembra, 2021 Vlajko 0\nU ponedeljak je nešto slabija ponuda za klađenje, nego što je to bio slučaj u prethodnih nekoliko dana, ali to je samo zatišje pred buru, pošto nas već od utorka očekuju nova kola u Seriji […]\n19 Septembra, 2021 Viktor 0\nDanas od 18 časova na program je 165. derbi između Partizana i Crvene zvezde, ujedno prvi okršaj večitih rivala u sezoni 2021/22. Biće ovo meč od velike važnosti. Crno-beli su posle dužeg perioda napravili prednost […]\nPrethodna sezona prvenstva u Italiji praktično je eksplodirala! Na “čizmi” se igrao tako dobar fudbal, da je svako kolo donosilo nova iznenađenja i pregršt golova. Posle dugo godina, ponovo su sve oči bile uprte u […]\nTiket dana (nedelja, 19.09.2021)\n19 Septembra, 2021 Peca 0\nVećina ekipa koje su igrale evropske kupove izaći će na teren u nedelju, pa će tako današnja ponuda biti izvanredna. Igra se nekoliko velikih derbija širom Evrope, uključujući i srpski, Partizan – Crvena zvezda. Lacio […]\nDerbi dana: Partizan – Crvena Zvezda: Nakon sjajnih partija u evropskim takmičenjima na redu je 165. večiti derbi!\n19 Septembra, 2021 Vlajko 0\nKao što smo već nekoliko puta pomenuli, ove nedelje je zaista fantastična ponuda za klađenje, pošto se širom Evrope igra nekoliko sjajnih mečeva, ali i nekoliko derbija, a za vas smo ovog puta analizirali 165. […]\nTip dana: PSŽ – Lion: Imaju li gosti rešenja za prebogate Parižane?\nU nedelju je zaista fenomenalna ponuda za klađenje, a u moru zanimljivih mečeva ovoga puta smo se odlučili za veliki derbi francuskog fudbala, tačnije, za duel između PSŽ-a i Liona.Susret između ova dva tima je […]\nFUDBALSKI IZAZOV ZA NAJISKUSNIJE: Odigraj tiket i pokupi bonus na dobitak!\n18 Septembra, 2021 Viktor 0\nZnamo da je prva asocija na vikend – fudbal, a uz fudbal tu je i glavna zanimacija svih ljubitelja sporta – klađenje. Kao što ste i navikli, kladionica Meridian vas časti svakog dana, ali je […]\nEvropska takmičenja su za nama, ali vikend donosi TOP lige i sjajne mečeve, kao i UTAKMICU SVIH UTAKMICA – večiti derbi! To je samo po sebi spektakl, ali da sve bude još „vrelije“ i uzbudljivije, […]\nTiket dana (subota, 18.09.2021)\n18 Septembra, 2021 Peca 0\nO današnjoj ponudi ne treba trošiti reči, gotovo da je maksimalna, ali i to nekad zna da predstavlja problem kladiocima. Budite oprezni, senzacija je na sve strane. Keln – RB Lajpcig – T22+ @ 1.70 […]\n17 Septembra, 2021 Vlajko 0\nOvog vikenda su na programu mečevi četvrtog kola italijanske Serije A koje nam sa sobom donosi pregršt zanimljivih susreta. Svakako, najzanimljivije će biti u Torinu gde će fudbaleri Juventusa dočekati Milan, što će ujedno biti […]


Foto: N.N. | Počinju istražni radovi na terenu za aerodrom u Trebinju\nVesna Duka 21.07.2021 19:00\nTREBINJE - Pripremni radovi na gradnji novog aerodroma u Trebinju bi do kraja godine trebalo zvanično da otpočnu, a u narednih nekoliko dana slijede istražni radovi na samom terenu, lokalitetu Trebinjska šuma, što podrazumijeva geotehnička, geomehanička i druga istraživanja na osnovu kojih se utvrđuje sastav zemljišta.\nMinistarka za prostorno uređenje, građevinarstvo i ekologiju Srebrenka Golić i gradonačelnik Trebinja Mirko Ćurić dogovorili su da Gradska uprava u Trebinju što prije pokrene procedure obezbjeđivanja potrebne dokumentacije.\n"Mi ćemo ubrzati koliko je moguće naše procedure, kako bismo što prije ka Ministarstvu poslali dokumentaciju za izdavanje građevinske i lokacijske dozvole, ali je potrebno obezbijediti i urbanističko-tehničke uslove, sa kojim ćemo, zajedno sa novoformiranim preduzećem 'Aerodrom Trebinje', obezbijediti lokacijske uslove", kaže Ćurić.\nParalelno sa lokacijskim uslovima radiće se i zoning plan, koji će tačno odrediti zonu obuhvata trebinjskog aerodroma, tako da se i gradonačelnik Ćurić nada da će do kraja godine otpočeti pripremni radovi na gradnji ovog strateškog objekta.\nPlanska i tehnička dokumentacija su, prema riječima direktora "Aerodroma Trebinje" Mladena Stankovića, u postupku izrade, o čijoj je izradi nedavno potpisan ugovor sa Institutom za građevinarstvo RS.\n"Trenutno se sprovode aktivnosti na izradi zoning plana, čiji je nosilac pripreme Ministarstvo za prostorno uređenje, građevinarstvo i ekologiju RS, što su takođe aktivnosti koje očekujemo da budu gotove do kraja godine, tako da do kraja godine očekujemo da budu dovršene aktivnosti izrade zoning plana i eksproprijacije zemljišta", izjavio je Stanković za "Nezavisne".\nNakon toga, početkom naredne godine, očekuje se i dovršetak sve druge dokumentacije, koja je neophodna za ishodovane građevinske dozvole, nakon čega je plan da se počne sa izvođenjem radova.\n"Aerodrom je svakako naš strateški objekat i cilj, pa ćemo u narednom periodu izaći maksimalno u susret firmi 'Aerodrom Trebinje' da se imenuju odgovorne osobe koje će biti kontakt osobe preko kojih bi direktor sa saradnicima ove firme imao što prije povratne informacije o svim preduzetim procedurama i realizacijama", navodi Ćurić.\nI Golićeva se slaže s tim da je procedure potrebno ubrzati da, kako je istakala nakon sastanka, Trebinje što prije dobije značaj na mapi Evrope zbog izgradnje ovog aerodroma.\n"Već su imenovane kontakt osobe po resorima, našeg ministarstva, Ministarstva saobraćaja i Geodetske uprave kako bi se ova dinamika i zbog povoljnih vremenskih uslova ubrzala", navela je Golićeva.\nOdmah nakon potrebne dokumentacije bi se, kako kaže, krenulo u rješavanje imovinsko-pravnih odnosa, jer je karakteristično za ovaj aerodrom da je preko 92% zemljišta privatna imovina, a svega oko 8% je svojina Republike Srpske, odnosno grada Trebinja, što, kako kaže, mora biti regulisano.\nS obzirom na to da se lokalitet budućeg aerodroma nalazi u zoni koja nije urbana, potrebno je uraditi i pristupne puteve te svu ostalu infrastrukturu, a za to su takođe potrebne dokumentacija i različite dozvole.\nZavršeno deminiranje terena\nDio prostora na kojem će se graditi trebinjski aerodrom bio je pod minama, ali je za cjelokupan prostor, kako je istaknuto nakon sastanka ministarke Srebrenke Golić sa gradonačelnikom Trebinja Mirkom Ćurićem i saradnicima, okončan postupak deminiranja.\n"Deminiranje cjelokupnog prostora je definitivno okončano, što je bio jedan veliki problem, ali je sve to preko MAK-a i Republičke uprave civilne zaštite završeno", pojasnila je Golićeva.


Na ”Rakijadi” u Šljivovici 57 medalja\nJuly 18, 2016 July 18, 2016 Administrator 0 Comment Rakijada, Sljivovica\nDeveti po redu Sajam domaćih rakija, popularna ‘’Rakijada”, održan je u zlatiborskom selu Šljivovica. Ova već tradicionalna manifestacija okuplja proizvođače najboljih rakija iz ovog kraja, zdravičare, pevače, folklorce, ali i ljubitelje tog žestokog pića.\nVisok kvalitet rakije našeg kraja potvrdjen je i ocenama stručne komisije koja je nagradila čak 57 od 77 datih uzoraka. Ovoga puta znatno je više medalja dodeljeno nego prethodnih godina: proizvođači su nagrađeni sa 13 velikih zlatnih, 20 zlatnih i 24 srebrne medalje. Po odluci ocenjivačke komisije na čijem čelu je bio dr Ivan Urošević s beogradskog Poljoprivrednog fakulteta, najbolju rakiju od šljive u ovom kraju peče Radenko Marković iz Dražinovića (inače profesor užičke Ekonomske škole), drugi je Ljubodrag Kaljević iz Šljivovice, a treći Goran Jaraković iz Bioske koji, uz kvalitetnu šljivovicu, pravi i najbolju voćnu rakiju od nane i divlje kruške.\nPosetioci ove manifestacije prisustvovali su i procesu pečenja rakije u starom kazanu, poznatom kao ”čučavac”, koga je za ovu priliku doneo Milomir Milojević Gero, proizvođač rakije iz Šljivovice. Pored takmičarskog dela programa, okupljeni su mogli da čuju zdravice, slušaju izvorne pesme i trubače, pogledaju takmičenje u struganju dubećom testerom, probaju pite savijače, jagnjetinu i prasetinu sa ražnja, gulaš iz vojničkog kazana…\n← Nove biciklističke staze na Torniku\nProjektom RRA ”Zlatibor” do fabrike koja pravi košnice →


Vesti online / Sport / Tenis / Đoković: Lep je osećaj biti ponovo na terenu\nĐoković: Lep je osećaj biti ponovo na terenu\nNajbolji teniser sveta Novak Đoković izjavio je danas posle plasmana u 3. kolo turnira u Montrealu da nema mnogo zamerki na svoju igru, kao i da se u prvom meču posle poraza u finalu Vimbldona oseća dobro na terenu.\nOdličan start: Novak Đoković\nĐoković je rano ujutro po srednjeevropskom vremenu za 55 minuta igre slavio protiv Nemca Florijana Majera sa 6:1 i 6:2.\n"Kada pobedite sa 6:1 i 6:2 nemate mnogo toga lošeg da kažete, više je bilo pozitivnih stvari. Jedina stvar na koju imam zamerku jeste procenat ubačenog prvog servisa, možda je mogao da bude bolji. Majeru nisam dozvolio da diktira igru, ja sam bio taj koji je izlazio na mrežu, servirao dobro u trenucima kada je to bilo potrebno i pronalazio dobre udarce", rekao je Đoković.\nBranilac trofeja na Masters turniru u Montrealu rekao je da se od samog početka meča na terenu osećao dobro, kao i da mu je prijala pauza nakon poraza u finalu Vimbldona.\n"Lep je osećaj biti ponovo na terenu. Trebalo mi je malo vremena da se priviknem na uslove, pošto sam u prethodnom periodu trenirao samo tokom dana, a danas sam odigrao meč pod reflektorima. Lepo je bilo i odmarati četiri nedelje posle Vimbldona", rekao je Đoković.\nPrvi teniser sveta će se u trećem kolu turnira u Montrealu sastati sa boljim iz duela između Uzbekistanca Denisa Istomina i Kanađanina Filipa Peliva.


O opasnostima za mlade na društevnim mrežama\nSvetski dan deteta u Kragujevcu obeležen je predavanjem Igora Jurića, predsednika Fondacije Tijana Jurić, o bezbednosti dece i mladih na internetu, koje je u saradnji sa Centrom za socijalne inovacije i integracije organizovala Kancelarija za mlade i Grad Kragujevac.\nŽivimo u vremenu kada tehnologija napreduje iz dana u dan, internet je dostupan svakome ko ima mobilni telefon, a najveći broj mladih ima fejsbuk profil ili instagram nalog, što je danas normalno i veoma zabavno, ali sa druge strane može da bude i veoma opasno, kazao je Stefan Nikezić, pomoćnik gradonačelnika za unapređenje položaja mladih u lokalnoj samoupravi, izrazivši zadovoljstvo što je Igor Jurić došao u naš grad da govori o bezbednosti dece i mladih na internetu. Kao odgovorna lokalna samouprava uvek smo stavljali i stavljaćemo bezbednost naše dece na prvo mesto, i zato se nadam da će naši mladi sugrađani izvući pouke sa današnje tribine, zaključio je Nikezić.\nLažno predstavljanje na društvenim mrežama, zloupotreba postavljenih fotografija, internet predatori, opasnosti su na koje je danas kragujevačkim osnovcima i srednjoškolcima ukazao Igor Jurić, predsednik Fondacije Tijana Jurić.\nBezbednost dece na internetu i trgovina ljudima su veoma aktuelne teme koje želim da približim mladima. Želim da im ukažem na to da danas ipak postoje ljudi koji hoće da im naude i da zbog toga moraju da obrate više pažnje na svoje odrastanje u vremenu koje je mnogo opasnije u odnosu na vreme odrastanja njihovih roditelja. Radionice za mlade na kojima učestvujemo su veoma važne jer na ovaj način oni sami kroz primere, ilustracije i kratke filmove, uviđaju koliko nisu svesni onoga što im zaista preti, a pre svega na društvenim mrežama.\nImajući u vidu da retko ko od njih pre kreiranja svog profila na fejsbuku pročita uslove korišćenja, Jurić je u prepunoj skupštinskoj sali, učenicima osnovnih i srednjih škola kroz slikovite i praktične primere, pojasnio da je svaka postavljena fotografija vlasništvo ove društvene mreže i da je može koristiti u bilo koje svrhe, posebno komercijalne, da je među onima sa preko 600 ili manje od 70 prijatelja najmanje jedan predator i da lajk ne znači ništa. On je ukazao i na to da nedolične fotografije mogu da imaju posledice na njihovu budućnost, s obzirom na to da pojedine kompanije prilikom zapošljavanja kao izvor informacija o njima koriste internet i društvene mreže.\nFondacija Tijana Jurić za tri godine koliko postoji o ovim temama govorila je u više od 400 škola u Srbiji, a današnja radionica u Kragujevcu prva je u nizu od tri, koliko planira da održi u Kragujevcu, a jedna od njih biće namenjena roditeljima.\nFoto: Centar za socijalne inovacije i integracije


10 najboljih noćenja s doručkom u Nasu-machi - TripAdvisor\nNoćenja s doručkom u Nasu Onsen\nSmeštaj s uslugom doručka (B&B) - Nasu-machi, Japan\nNoćenja s doručkom/Pansioni (Nasu-machi)\nNoćenja s doručkom - Nasu-machi\nOnsen riokan još 19\nVila još 4\nHoteli još 14\nKamp još 2\nKoliba još 2\n32 od 348 objekata odgovaraju vašim filterima. Obriši sve filtere\nBr. 1 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 2 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 3 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 4 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 5 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 6 od 32 – objekti sa najboljim odnosom cena/kvalitet – Noćenja s doručkom - Nasu-machi\nPrikaži sve povoljne ponude (10) počev od 359 US$\nBr. 7 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 8 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 9 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 10 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 11 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 12 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 13 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 14 od 32 – objekti sa najboljim odnosom cena/kvalitet – Noćenja s doručkom - Nasu-machi\nBr. 15 od 32 – objekti sa najboljim odnosom cena/kvalitet – Noćenja s doručkom - Nasu-machi


Air Serbia: Airbus A330 leteće iz Beograda za Njujork\nNaslovna » Avio karte » Air Serbia: Airbus A330 leteće iz Beograda za Njujork\nAh Neša 23. januar 2016. Avio karte Postavite komentar\nDirektni letovi iz Beograda za Njujork biće mogući od juna 2016. godine, a na toj relaciji leteće avion Airbus A330-200.\nBeograd će biti jedini grad u regionu sa direktnim letom za Njujork, što potvrđuje njegovu poziciju političkog i ekonomskog centra jugoistočne Evrope.\nPrvi avion A330-200 kompanije Air Serbia stiže u Beograd u maju. Svako od 256 mesta ima TV, telefon, internet, a biznis klasa je sa 18 mesta.\nSrpska avio kompanija trenutno ima dvadeset aviona, a do kraja 2016. moguće je da će biti naručen još jedan A330-200.\nRanije je najavljeno da bi posle Njujorka, Air Serbia mogla da uvede i direktan let Beograd – Peking, mada se razmatraju i druge destinacije u Severnoj Americi kao što su Čikago i Toronto. (danubeogradu.rs)\nTagoviair serbia avio karte avio karte beograd - njujork daleke destinacije direktni letovi njujork\nPrethodni Benq W2000 – profi kućni bioskop!\nSledeći Manje plastike, za zdraviji dan i lepši grad


Bivši kapiten Partizana stiže u Španiju!? - Sportske.net\nBivši kapiten Partizana stiže u Španiju!?\nPovremeni reprezentativac Srbije i bivši kapiten Partizana Dragan Milosavljević karijeru bi trebalo da nastavi u španskom klubu koji u svojim redovima već ima dvojicu srpskih košarkaša.\nSrpski internacionalac Dragan Milosavljević (27, 198 m) mogao bi da napravi iskorak u karijeri pošto se u Španiji uveliko piše o njegovom prelasku u Unikahu iz Malage.\nDobro obavešten izvor, španski "Diariosur", preneo je da su pregovori sa Milosavljevićevim agentima već započeti i da bi bivši kapiten Partizana trebalo da se priključi dvojici sunarodnika u klubu iz Malage.\nRadi se o listu koji je u prošlosti imao ekskluzivne informacije kada su pojačanja Unikahe u pitanju i zbog toga čitava priča dobija na težini.\nDragan Milosavljević odrađuje svoju drugu sezonu u ekipi Albe sa kojom je 2015. godine potpisao ugovor na dve godine. To znači da bi Gagi na leto kao slobodan igrač krenuo put Pirinejskog poluostrva što njegovim agentima olakšava posao u dogovaranju novog angažmana.\nPomenuti izvor navodi se Unikaha nalazi u dobroj poziciji, uprkos tome što su za Dragana Milosavljevića interesovanje pokazali i neki drugi klubovi koji imaju bolji finansijski kapacitet.\nSigurno je da će Kruševljanin biti na slatkim mukama jer će moći da odabere sredinu koja mu najviše odgovara ali i klub koji može dobro da ga plati.\nSrpski košarkaš u tekućoj sezoni uz Elmedina Kikanovića nosi najveći teret u ekipi Albe. Dragan Milosavljević u Bundesligi beleži prosek od 12.8 poena, 3.2 skoka i 3.7 asistencija. U Evrokupu je na 14 odigranih mečeva u proseku beležio 12.9 poena, 2.7 skokova i 3.6 asistencija.\nPodsećamo da za Unikahu već nastupaju Nemanja Nedović i Dejan Musli, a dolaskom Dragana Milosavljevića španski tim bi oformio malu srpsku koloniju u Malagi.


RTS :: Vojvođanski gradovi na sajmu u Minhenu\nsreda, 09. okt 2019, 08:00 -> 09:06\nNa najvećem evropskom sajmu investicija i nekretnina – Ekspo real u Minhenu učestvuje i sedam vojvođanskih gradova. U centru pažnje su inovacije, digitalizacija gradnje i stvaranje pametnih, ekološki održivih gradova.\n"Gradovi su došli da prezentuju mogućnosti pre svega u turističkom potencijalu. Većina gradova ima problem sa nedostatkom hotelskog smeštaja i mislim da su to ključni projekti", kaže Nikola Žeželj, direktor Razvojne agencije Vojvodine.\n"Danas je bilo razgovora i sa jednom veoma velikom svetskom kompanijom u proizvodnji elektromotora. Radi se o investiciji vrednoj više stotina miliona evra", ističe Milićević.\n"Naše mišljenje je da je Srbija jedno od najperspektivnijih tržišta, što se tiče investicija. Na globalnom nivou Evropa je zasićena, tako da je Srbija, kao nerazvijeno tržište, postala vrlo interesantna velikim investitorima", tvrdi Vlatko Đuriček iz CTP Srbija.\nVučić nemačkim kompanijama: Dobrodošli ste u Srbiju\n"Er Srbija" nagradila 15-milionitog putnika\nPenzionerima po 5.000 dinara oko 5. novembra


MARKO ĐURIĆ UPOZORAVA: Srpskom narodu na Kosovu i Metohiji ukinuta sva politička prava! - Informer\nDirektor Kancelarije za KiM, Marko Ðurić , izjavio je danas da sprečavanje predstavnika Srpske liste da nastupe na lokalnim izborima na severu Kosova i Metohije jeste čin kojim su srpskom narodu u pokrajini ukinuta sva politička prava\n"Dalje učešće Srba u bilo kakvim prištinskim institucijama i političkim procesima organizovanim od strane Prištine nakon ovakvog čina postaje besmisleno", naveo je Ðurić u pisanoj izjavi dostavljenoj medijima.\n"Predstavnici fašističkog i šovinističkog pokreta Samoopredeljenje u prištinskoj Centralnoj izbornoj Komisiji danas su uveli mere nacionalne segregacije a Srbima je i formalno oduzet status slobodnih ljudskih bića na samoproglašenom Kosovu", naveo je Ðurić.\n"Neverovatno je i da se ovakve stvari događaju pred očima međunarodne zajednice, koja bez ikakvog efikasnog odgovora posmatra sve razornije manifestacije političkog divljanja Prištine", poručio je Ðurić.\nPodsetimo, kosovska Centralna izborna komisija ni danas nije potvrdila kandidate Srpske liste za gradinačelnike četiri srpske opštine na severu Kosova i Metohije.\nZa kandidate Srpske liste glasalo je sedam od 11 članova CIK, dva predstavnika opozicionog Pokreta Samoopredeljenje bila su protiv, dok vladajuća koalicija stranaka nije ni delegirala dva člana iz svojih redova.\nČlan Samoopredeljenja u CIK-u, Adnan Rustemi, zatražio je od kandidata Srpske liste za gradonačelnika da se ograde od ostavke koju su ranije podneli institucijama Kosova i Metohije, umesto "institucijama Republike Kosovo", prenea je KTV.\nKako je prenela Koha, Rustemi je rekao da on i njegov stranački kolega nisu glasali protiv Srpske liste, ali da, kako je rekao, treba poštovati kosovski ustav i zakone.\nČlan CIK iz Srpske liste, Stevan Veselinović, izjavio je da je odbijanje komisije da potvrdi kandidate te stranke "politički napad" s obzirom na to da su ispunjeni svi uslovi koje porpisuje zakon. Očekuje se da će Srpska na ovu odluku uložiti žalbu.\nSrbi lokalni izbori Marko Đurić Srpska lista Kosov i Metohija politička prava


Saopštenje Beogradskog centra za ljudska prava i Centra za antiratnu akciju povodom usvajanja zakona o suzbijanju organizovanog kriminala\n14. april 2003. by Tamara Protic\nNajavljujući izmene tzv. zakona o organizovanom kriminalu (Zakon o organizaciji i nadležnosti državnih organa u suzbijanju organizovanog kriminala), predstavnik Vlade Srbije je rekao da će nova zakonska definicija “organizovanog kriminala” biti u potpunoj saglasnosti s Konvencijom Ujedinjenih nacija protiv transnacionalnog organizovanog kriminala. Na žalost, to nije tačno. Nova definicija je daleko šira i protivna toj Konvenciji i drugim međunarodnim standardima. I po Konvenciji i po našem novom zakonu, organizovani kriminal je vršenje krivičnih dela od strane organizovane kriminalne grupe ili njenih pripadnika. Međutim, naš zakon, pored “organizovane kriminalne grupe”, uvodi i Konvenciji nepoznat pojam “druge organizovane grupe”.\nReakcije na najavljena zakonska rešenja\n9. april 2003. by Tamara Protic\nBeogradski centar za ljudska prava i Centar za antiratnu akciju izražavaju svoju zabrinutost zbog predloga paketa pravosudnih i krivičnih zakona o kojima raspravlja Narodna skupština Republike Srbije (RS). Kao članica Saveta Evrope naša zemlja ima obavezu da poštuje evropske standarde o ljudskim pravima. Njima treba posvećivati pažnju pri donošenju zakona kako državu kasnije ne bi Evropski sud označavao kao kršioca ljudskih prava.\nPovodom prijema Srbije i Crne Gore u Savet Evrope\n3. april 2003. by Tamara Protic\nBeogradski centar za ljudska prava s velikom radošću pozdravlja svečani prijem i punopravno članstvo Državne zajednice Srbije i Crne Gore u Savet Evrope. Naša zemlja postaje član ove evropske organizacije što je dugo očekivani korak i velika podrška svim demokratskim snagama koje su se za ovaj trenutak zalagale u svojoj višegodišnjoj borbi za stvaranje pravne države i poštovanje ljudskih prava.\nStambolićeva sudbina opomena za sve\n31. mart 2003. by Tamara Protic\n31. mart 2003.\nBeogradski centar za ljudska prava je s velikom tugom primio vest o pronalaženju tela zverski ubijenog Ivana Stambolića, bivšeg predsednika Predsedništva Srbije. Ovim su se obistinile najcrnje strepnje Ivanove porodice i prijatelja, kao i čitave javnosti. Danas, dve i po godine posle tog tragičnog događaja, potvrđuje se u kakvom su društvu građani Srbije živeli više od deset godina. Ovaj strašan zločin nas opominje i podseća na režim koji je lične interese svojih čelnika godinama predstavljao kao vrhunski državni ideal uvijajući ih u laži o patriotizmu, naciji i velikoj svetskoj zaveri.\nVraćanje smrtne kazne nemoguće i nepotrebno\n27. mart 2003. by Tamara Protic\nBeogradski centar za ljudska prava izražava zabrinutost zbog najavljene inicijative Demohrišćanske stranke Srbije, kojom će Vladi i Narodnoj skupštini Republike Srbije biti predloženo ponovno uvođenje smrtne kazne u naše krivično zakonodavstvo. Ova inicijativa je u suprotnosti s najvišim pravnim aktom Državne zajednice Srbije i Crne Gore o ljudskim pravima, Poveljom o ljudskim i manjinskim pravima, koja u članu 11 zajemčuje neprikosnovenost ljudskog života i isključuje smrtnu kaznu. Centar podseća da je juna 2001. SRJ ratifikovala Drugi fakultativni protokol uz Pakt o građanskim i političkim pravima, kojim se ukida smrtna kazna. Savezni i republički krivični zakoni su potom usklađeni s preuzetim obavezama.\nŽaljenje zbog ostavke predsednice Vrhovnog suda Srbije\n21. mart 2003. by Tamara Protic\nBeogradski centar za ljudska prava izražava žaljenje zbog ostavke predsednice Vrhovnog suda Srbije, gospođe Leposave Karamarković. Gospođa Karamarković je bila oličenje nezavisnosti, kojoj bi svaki sudija trebalo da teži. Zbog zalaganja za nezavisno sudstvo i postupanja u skladu sa svojim uverenjima udaljena je iz pravosuđa za vreme prethodnog režima. Bila je tako prirodni izbor za najvišeg sudiju u demokratskoj Srbiji. Njen ugled i autoritet ulivali su nadu da će srbijansko pravosuđe izrasti u mehanizam nezavisne, nepristrasne i efikasne zaštite pojedinca.


Miodrag Kostić: Poslovna imperija najbogatijeg Srbina\nBiznis Autor:Milica Rilak17. jun. 202020:0310 komentara\nMK Grupa Miodraga Kostića ponovo puni biznis vesti, ovoga puta zbog preuzimanja većinskog udela u domaćoj kompaniji Victoria Group, kao i kupovini slovenačke Heta Aset Rezolušn. Tako je u dva dana povećan portfolio MK Grupe u agrobiznisu i nekretninama, i to u Srbiji i Sloveniji.\nPreuzimanjem 67 odsto kapitala „Viktorija Grupe“, MK Grupa Miodraga Kostića zapravo je postala većinski vlasnik kompanija daleko poznatijih u široj javnosti, na čelu sa Sojaproteinom i Victoria Oil-om.\nNe treba zaboraviti ni da je u kontrolu celog posla bila uključena i Komisija za zaštitu konkurencije, koja je dozvolila MK Grupi da preuzme „Viktorija Grupu“ posle provere da li dolazi do prevelike koncentracije na domaćem tržištu.\nMiodrag Kostić / Foto: N1\nJuče je MK Grupa objavila i da je preuzela slovenačku poslovnicu „Heta Ast Rezolušn“, pravnog lica u vlasništvu države Austrije, koje se sastoji od imovine nacionalizovane Hipo Alpe Adria banke.\nTako je sa dva udarca MK Grupa postala „još jača“, kako je objavila u svojim saopštenjima, gde inače ističe da raspolaže bilansnom aktivom od 5 milijardi evra.\nNo, teško da bi iko van kompanije mogao „iz glave“ da nabroji šta sve poseduje ova grupacija, na čelu sa vlasnikom Miodragom Kostićem.\nŠta je bilo posle „tri evra za šećerane“\nJedna od članica MK Grupe, Kompanija „Sunoko“, proizvodi šećer, robu po kojoj je Kostić najpoznatiji u široj javnosti kao „onaj koji je kupio šećerane za tri evra“ daleke 2002. godine.\nUvreženom mišljenju da je samo neko blizak vlastima mogao da napravi tako povoljan posao, Kostić je suprotstavljao argument da je zauzvrat preuzeo obaveze tadašnjih šećerana u Pećincima, Kovačici, Vrbasu i Baču, gde je, kako je objavilo „Vreme“, samo fabrika u Pećincima dugovala 11 miliona evra.\nUbrzo je morao da demantuje i da je bio umešan u aferu prepakivanja šećera, zbog koje je Evropska unija 2003. godine uvela sankcije na plasman te robe na njenom tržištu.\nU međuvremenu je MK Komerc polako prerastao u MK Grupu, koja je poslovanje širila u sektoru poljoprivrede, pa je, recimo, u Srbiji 2005. privatizovala 6 poljoprivrednih kompanija, među kojima i „Panoniju“ i „Agrouniju“, dok je sledeće godine isto toliko firmi kupila u Ukrajini, gde se takođe, prema izjavama Kostića, bavi poljoprivredom.\nOd 2009. Mk Grupa ulaže u turizam, i to kroz privatizaciju hotela „Grand“ i „Sunčani vrhovi“, koji su inače bili imovina Internacional CG, odnosno nekadašnjeg moćnog „Genexa“.\nSkiper Resort, Istrija / Foto: Printscreen/mkgroup.rs\nU narednih nekoliko godina, deo MK Grupe postaju kompanija „Carnex“ kao i AIK banka, a u finansiranje poslovanja Kostićevih poduhvata uključila se i Evropska banka za obnovu i razvoj (EBRD), koja je sa 50 miliona evra dokapitalizovala majku – firmu MK Grupe, kiparsku Agri Europe Cyprus.\nU poslednjih pet godina najviše se priča o Kostićevom širenju hotelskog biznisa, još od kada je preuzeo hotel „Kempinski“ u Portorožu, a kasnije i Skiper Resort u hrvatskoj Savurdiji, da bi u Srbiji 2018. otvorio i hotel „Šeraton“.\nNajbogatiji Srbin po Forbsu\nMagazin „Forbs“ objavio je pre četiri godine da je Miodrag Kostić najbogatiji čovek u Srbiji, i to na osnovu prihoda i profita MK Grupe. Iza njega našli au se Miroslav Mišković sa „Deltom“ i vlasnik „Knez Petrola“ SRđan Knežević. Kostić je na regionalnoj rang listi prema bogatstvu zauzeo peto mesto.\nU istom tom periodu nije zapostavio poljoprivredu, iako je, kako stoji na portalu kompanije, izašao iz biznisa u Ukrajini. U međuvremenu je deo MK postao PIK Bečej a od juče i „Viktorija Grupa“.\nOd ostalih poduhvata, AIK banka preuzela je u Srbiji nekadašnju grčku Alfa banku, kao i Gorenjsku banku iz Slovenije.\nMK grupa u svom vlasništvu ima i jedan aerodrom – u Portorožu.\n„Političari i privrednici treba da imaju dobar odnos“\nMiodraga Kostića, koji je pre dvadeset godina bio direktor Demokratske stranke, da bi, kako je rekao u „Kažiprstu“ 2012. godine, tu stranku napustio 2001. godine da se više nikada ne vrati politici, uporno prate spekulacije da svoj uspeh duguje prijateljstvu sa političarima na vlasti, koja god vlast bila aktuelna.\nU pomenutom intervjuu iz 2012. godine, na pitanje u kakvim je odnosima sa SNS, Kostić je odgovorio da nema nikakve odnose sa tom strankom, kao ni sa bilo kojom drugom strankom, ali je dodao da je u dobrim odnosima sa predsednikom Srbije Tomislavom Nikolićem.\nInteresantno je da je taj intervju dao baš onih dana kada je tadašnji prvi potpredsednik Vlade Aleksandar Vučić uveliko najavljivao „postupke protiv tajkuna“, a osnivač Delte Miodrag Mišković već je bio pozvan na informativni razgovor.\nVeć godinu dana kasnije, sa „Nedeljnikom“ je podelio da ga „Vučić podseća na Đinđića„, jer se ne ustručava da menja Srbiju.\nKostić je, takođe, u načelu prihvatio poziv sada već premijera Vučića 2014. godine da neko od velikih srpskih privrednika preuzme upravljanje „gubitašima“ poput „Železnice“, ali do takve „saradnje“ nikada nije došlo.\nJedino što se sigurno zna o „političkoj karijeri“ Kostića jeste da je do početka 2001. godine bio direktor DS, zadužen za organizaciju i finansiranje, i da je njegovim novcem kupljena i opremljena zgrada pokrajinskog odbora demokrata, što je ispričao pre 19 godina za NIN.\nbiznisMiodrag KostićMK grupapolitika


Predstava „Poslednja šansa“ | GradSubotica\nPredstava „Poslednja šansa“\nDatum dešavanja: 27. 08. 2020. 20:00\nGlumica Suzana Petričević nasmejaće publiku na Letnjoj pozornici na Paliću 27. avgusta u predstavi „Poslednja šansa“, po tekstu Mirjane Bobić Mojsilović.\nGoca Lukić, frizerka iz okoline Beograda, rob televizije, posle mnogo pokušaja napokon uspeva da uđe u rijaliti šou program „Tražim muža“. Televizija se ispostavlja kao poslednja šansa za običnog, malog čoveka i njegovu želju da korenito promeni sopstveni život. Toje priča o svetu zabave danas, o „rejtinzima“ i gledanosti kao merilu uspeha.\nOrganizator dešavanja je „Udruženje Vitor za promociju kulture“ iz Subotice.


Četvrtak, 12 Svibanj 2016 16:13\nKazahstanska prijestolnica Astana\nEricsson Nikola Tesla, ezdravstvo, Kazahstan, ugovor, informatizacija, platforma, ministarstvo,\nImplementacija, koja uključuje analizu, projektiranje, prilagodbe lokalnim potrebama i instalaciju trajat će oko godinu dana, a usluge podrške tri godine.\nNavedeni ugovor omogućit će Ministarstvu zdravstva i socijalnog razvoja Republike Kazahstan te povezanim zdravstvenim institucijama uvođenje međunarodnih standarda i podršku u ključnim reformama zdravstvenog sektora. Važno je naglasiti da ova platforma ima mogućnost integrirati postojeće sustave te omogućiti integraciju budućih sustava na temelju međunarodnih standarda. U sklopu ugovora bit će izgrađen nacionalni sustav elektroničkog zdravstvenog kartona te sustav za poslovnu inteligenciju.\nUvođenje umreženog informacijskog sustava zdravstvene skrbi na nacionalnoj razini rezultirat će poboljšanom učinkovitošću i kvalitetom u upravljanju sustavom zdravstva te pristupom pouzdanim i pravovremenim zdravstvenim informacijama. Cjeloviti informacijski sustav zdravstvene skrbi omogućit će građanima različite nove usluge i informacije iz područja zdravstva putem Portala za pacijente te kvalitetniji i sigurniji sustav zdravstva, a liječnicima će pružiti pomoć u kliničkom odlučivanju.\nAleksej Coj, zamjenik ministra zdravstva i socijalnog razvoja Republike Kazahstan, dao je svoj komentar na ovaj događaj: „Realizacija platforme za informatizaciju i interoperabilnost važan je korak u okviru strategije razvoja eZdravstva Republike Kazahstan. Elektronički zdravstveni karton, koji će se implementirati na osnovi platforme, omogućit će pružanje informacijske podrške procesima osnaživanja primarne zdravstvene zaštite, omogućavanje pružanja stalne medicinske pomoći, povećanja kvalitete medicinskih podataka koji se upotrebljavaju za donošenje kliničkih odluka i odluka vezanih uz politike zdravstva. Na osnovi elektroničkog zdravstvenog kartona kreirat će se Portal za pacijenta. To je informacijski alat putem kojeg se pacijenta uvodi u postupak brige o zdravlju, realiziraju se programi upravljanja oboljenjima, i stvara zdrav način života.“\nGordana Kovačević, predsjednica Ericssona Nikole Tesle komentirala je ugovor: „Sretni smo zbog potpisivanja ovog važnog ugovora u propulzivnom području eZdravstva. Omogućit ćemo bolje zdravstvene usluge građanima Kazahstana te istovremeno osigurati uštede i poboljšati upravljanje nacionalnim zdravstvenim sustavom.\nOvim ugovorom dodatno potvrđujemo naše vodstvo u kompleksnim ICT rješenjima u poslovnom segmentu zdravstva, kao i našu stratešku ulogu u ovom području. Ovo je izvrsna prilika koja nas motivira da svojim rješenjima, proizvodima i uslugama, kao i našim inovativnim timovima, doprinesemo u tako značajnom projektu. Na ovaj način, donosimo novu kvalitetu i vrijednost u zdravstveni sustav Republike Kazahstan.“\nEricsson Nikola Tesla u 2018. povećao dobit za 20,3%


KAKVA JE SITUACIJA NA GRANICAMA SA CRNOM GOROM: Evo koliko se čeka na najfrekfentnijim prelazima (FOTO) | Novosti.rs\nKAKVA JE SITUACIJA NA GRANICAMA SA CRNOM GOROM: Evo koliko se čeka na najfrekfentnijim prelazima (FOTO)\n30. 08. 2020. u 12:04\nAKO je suditi prema informacijama pogranične policije državljani Srbije uzdržali su se od putovanja u Crnu Goru, u kojoj se danas održavaju parlamentarni izbori.\nNaime, na graničnom prelazu Gostun kod Brodareva, koji važi za jedan od najfrekfentnijih prelaza između Srbije i Crne Gore trenutno nema saobraćajnih gužvi niti ima veće frekvencije građana naše zemlje koji žele da uđu u tu susednu državu.\nNa granici se čeka svega nekoliko minuta koliko je potrebno da pripadnici pogranične policije izvrše potrebne kontrole, slična situacija je i na graničnom prelazu Jabuka.\nZa srpske državljane koji prelaze crnogorsku granicu neophodno je da uz važeću ličnu dokumentaciju poseduju i negativan PCR ili ELISA test ne stariji od 72 sata, kao i da 15 poslednjih dana nisu boravili u zemljama čijim građanima je ulazak u Crnu Goru zabranjen.\nTREBINJCI BLOKIRALI PUT KA CRNOJ GORI: Ne damo da bruka ide iz Hercegovine\n30. 08. 2020. u 11:58\nPOJAVIO SE VIDEO: Policajci ne mogu da glasaju na izborima u Crnoj Gori - snimak o kom priča region (VIDEO)\n30. 08. 2020. u 11:36\nNOVOSTI SAZNAJU: Evo zašto je bilbord sa Milom prekriven crnim platnom - prekrili ga komunalci i policija\n30. 08. 2020. u 10:31\nCrna Gora Srbi izbori u Crnoj Gori granica Crne Gore


Elektroprivreda Srbije je zatražila saglasnost na studiju o proceni uticaja legalizacije kompleksa termoelektrane TENT A na životnu sredinu. Ministarstvo zaštite životne sredine je otvorilo javnu raspravu o dokumentu, a događaj će se održati 25. juna u Obrenovcu. U planu je rekonstrukcija blokova A1 i A2 u TENT-u, a u EPS-ovom dokumentu je zaključeno da će zagađenje potom biti znatno ispod maksimalnih dozvoljenih vrednosti.\nPlanirana obnova dela najveće elektrane u Srbiji dovešće do značajnog smanjenja ispuštene količine sumpor-dioksida, azotnih oksida i suspendovanih čestica u vazduh i emisije će biti „znatno ispod dozvoljenih vrednosti“, navodi Delta inženjering. Ta firma je uradila studiju za potrebe Elektroprivrede Srbije (EPS), koja namerava da zameni opremu u blokovima A1 i A2 u Termoelektrani Nikola Tesla A ili TENT A.\nTagovi: električna energija, EPS, otpad, TENT\nPočetna » Vesti » Životna sredina » Studija za TENT na javnoj raspravi


NVO 4Life i Juventas: Osobe koje koriste droge ne treba kriminalizovati - Vijesti.me\nGLOBALNA KAMPANJA PODRŽI! NE KAŽNJAVAJ!\nNVO 4Life i Juventas: Osobe koje koriste droge ne treba kriminalizovati\n„Aktivnost obilježavanja kampanje je simbolično realizovana ispred Skupštine Crne Gore, kao doma narodnih poslanika koji utiče na kreiranje zakonodavnog okvira u ovoj oblasti i na koje se ove poruke odnose. Mi ćemo biti aktivniji u cilju izmjene politike koja se tiče ovih pitanja“ Edit\nperformans (Foto: prcentar.me)\nMina 22. jun 2018, 17:25 ažurirano 30. januar 2019, 11:35\nU crnogorskim zakonima potrebno je definisati da osobe koje koriste droge ne treba kriminalizovati, a neophodno je i razviti sistem podrške mladima koji su korisnici psihoaktivnih supstanci, poručeno je povodom obilježavanja Globalne kampanje Podrži! Ne kažnjavaj!\nNevladine organizacije (NVO) 4Life i Juventas su, uoči 26. juna - Međunarodnog dana borbe protiv zloupotreba droga i nezakonitog prometa drogama, dale doprinos realizaciji te kampanje performansom ispred Skupštine Crne Gore.\n„Svi znamo da se, u poslednjih nekoliko godina, politike prema drogama počinju mijenjati. Sve su jači glasovi onih koji traže da se ovakva politika prema drogama počne mijenjati, zato što 50 godina ovakve borbe protiv droge ne daje rezultate. Naprotiv, sve je veći problem narkomanija“, rekao je Mijović.\n„Vrijeme je da prioritet budu zdravstvena i socijalna zaštita pogođene populacije, njihovih porodica i čitave zajednice“, istakao je Mijović, prenosi PR centar.\nOn je rekao da su poruke kampanje i da smrtna kazna nikada ne bi smjela biti izrečena za kazne u vezi sa drogama i da bi se politika prema drogama u sljedećih deset godina trebala usmjeriti na zdravlje i smanjenje štete.\n„Aktivnost obilježavanja kampanje je simbolično realizovana ispred Skupštine Crne Gore, kao doma narodnih poslanika koji utiče na kreiranje zakonodavnog okvira u ovoj oblasti i na koje se ove poruke odnose. Mi ćemo biti aktivniji u cilju izmjene politike koja se tiče ovih pitanja“, poručio je Mijović.\n„Ono što je ključno je to da u zakonu i u podzakonskim aktima mora biti konkretno definisano da li je droga kriminalizovana, da li je posredovanje kriminalizovano, da li je legalizovano i u kojim količinama, jer se dešava da, zavisnicima od droga, ukoliko nađu određenu količinu droga, u zavisnosti od toga da li je na sjeveru, Podgorici ili jugu države, kazna bude neujednačena“, naveo je Mijović.\nKoordinatorka programa smanjenje štete u NVO Juventas, Marija Milić, kazala je da je ovo globalna kampanja zagovaranja boljih politika prema drogama.\n"Koje prioritet daju ljudskim pravima i javnom zdravlju sa ciljem da se promovišu reforme politika prema drogama, promjene zakona i politika koje ometaju pristup programima smanjenja štete koji su apsolutno potrebni u Crnoj Gori i zemljama regiona“, istakla je Milić.\n„Smatramo da, kao organizacija koja se ovim problemom bavi od 2004. godine, svi prepoznajemo urgentnost ovog problema, koji je sve više pogodio mladu populaciju“, navela je Milić.


Portparol PU Banjaluka Danijela Mučibabić rekla je da ove aktivnosti imaju za cilj jačanje svijesti građana o problemu trgovine ljudima, te načinu na koji spriječiti bilo kakav oblik zloupotrebe ili iskorištavanja.\nIstakla je da je trgovina ljudima složeno krivično djelo, i da kao takvo predstavlja vid modernog ropstva, kojim se krše ljudska prava i slobode zagarantovane Ustavom Republike Srpske.\nNaglasila je da žrtva trgovine ljudima može da bude svako - žene, djeca, muškarci prevareni ili navedeni na neki od oblika iskorištavanja - nezavisno od svog porijekla, godina, obrazovnog i socijalnog statusa, takođe i trgovac ljudima može biti svako – muškarci i žene koji imaju svoju ulogu u lancu trgovanja, a često su trgovci partneri, članovi porodice, posrednici u nalaženju poslova, vlasnici preduzeća, kriminalne grupe i ostali.\nNa području PU Banjaluka u 2020. godini evidentirano je jedno krivično djelo trgovine ljudima, dok za prvih šest mjeseci tekuće godine nije bilo evidentiranih ovih krivičnih djela.\nUkazala je na neophodnost unapređenja saradnje svih subjekata u prevenciji i suzbijanju trgovine ljudima, a naročito policije, tužilaštava, centara za socijalni rad, zdravstvenih institucija, inspekcije rada, koordinatora za borbu protiv trgovine ljudima u Republici Srpskoj, regionalnih monitoring timova za borbu protiv trgovine ljudima u Republici Srpskoj, nevladninih organizacija, međunarodnih organizacija, građana i drugih subjekata.\nU ovim aktivnostima učestvovala su i predstavnici Centra za socijalni rad Banjaluka Zorica Čutura i Milica Marić. Zorica Čutura koja je navela da je saradnja sa PU Banjaluka na zadovoljavajućem nivou.


NAJBOLJI POTEZI DO ABA FINALA Blokade, trojke i zakucavanja za pamćenje /VIDEO/\nABA liga je došla do same završnice, košarkaši Crvene zvezde i Budućnosti igraće u finalu, a dok ne počnu borbe za titulu, izdvojeno je pet najboljih poteza polufinalne serije.\nNa petom mestu našla se akcija Džonsona i Ramljaka u drugom meču protiv Budućnosti, a na četvrtom čudesna blokada Zvezdinog Ognjena Dobrića u majstorici sa Mornarom.\nTop 5 - 2017/18 season, Semifinals\nIsti igrač zauzeo je i treću poziciju zbog zakucavanja u NBA stilu, dok se na drugoj našao Kajl Gibson iz Budućnosti zbog trojke sa svoje polovine uz zvuk sirene na gostovanju Cedeviti.\nNa vrhu je, prema izboru regionalnog takmičenja, verovatno zakucavanje godine - Filip Krušlin je dodao za alej-up, a Kris Džonson priredio zakucavanje zaista za pamćenje.\nŠta vi mislite, da li je ovo najbolji izbor, ili je još neko zaslužio da se nađe među pet najboljih poteza?


Otvoreno pismo nadležnim institucijama Udruženja "Dlan" za djecu i osobe s teškoćama u razvoju - zenicainfo.ba\nNaslovnica Aktuelno Otvoreno pismo nadležnim institucijama Udruženja “Dlan” za djecu i osobe s teškoćama...\nOtvoreno pismo nadležnim institucijama Udruženja “Dlan” za djecu i osobe s teškoćama u razvoju\n06/05/2022 - 14:29\nSvjedoci smo konstantnog izbjegavanja konsultacija sa NVO-ima u BiH, od strane institucija Bosne i Hercegovine i Federacije Bosne i Hercegovine, što nije u skladu sa članom 4. Konvencije o pravima osoba s invaliditetom, a ni preporukama UN komiteta za ljudska prava OSI, koje su dostavljene Bosni i Hercegovini 2017.godine.\nOsobe s invaliditetom u FBiH svakim danom imaju sve više problema da obezbijede materijalne i druge pretpostavke za dostojanstven život. Nažalost dešava se jedino da kod nas u BiH standard života raste, a socijalna davanja ostaju na istom nivou od 2009. godine i nikada se nisu mijenjala (povećavala). Do 2016. godine u zakonu je stajalo da će osnovica za izračun ovih prava biti 80 posto minimalne plate. Međutim, tada je izmijenjen zakon i umjesto procenta od 80 posto upisan je nominalni iznos koliko je tada bila minimalna plata. Povećana je minimalna plata, penzije, određene naknade, ali su invalidnine ostale iste, primanja za tuđu pomoć i njegu za najtežu kategoriju iznose svega 274 KM.\nPoznato nam je da se trenutno dešava velika diskriminacija prema osobama s invaliditetom, a po osnovu primanja koja imaju po Zakonu o osnovama socijalne zaštite, zaštite civilnih žrtava rata i zaštiti porodica sa djecom, lična invalidnina, ortopedski dodatak, dodatak za njegu drugog lica.\nOd 2009. godine ove kategorije nisu dobile nikakva povećanja. Većina ovih populacija nema ni najosnovnije uslove za dostojanstven život, teško obezbjeđuju sredstva za preživljavanje, a o njihovom uključivanju u društvene tokove i inkluziju skoro se ne može ni govoriti. Nemaju potrebna ortopedska pomagala, a nije teško zaključiti da za 274 KM kad se radi o osobama pokretnim, a kamoli osobama koje koriste kolica ne mogu obezbijediti svakodnevnu podršku od druge osobe. Podrška koja dolazi od institucija vlasti najčešće ostaje na obećanjima i ne doprinosi stvarnom poboljšanju njihovog položaja u društvu. Također, trebalo bi da se njihova primanja redovno usklađuju sa troškovima života, te da se osobe sa 60, 70 i 80 posto invaliditeta ponovo uvedu u pravo koje im je nepravedno oduzeto.\nZakonom roditelj njegovatelj se može u nekim segmentima popraviti situacija za porodice djece s poteškoćama, ali i tu se radi o jednom dijelu porodica i ni taj segment nije dovoljan i za porodicu koja zadovolji traženje kriterije za ostvarivanje prava, jer i ta sredstva su minimalna za normalno funkcionisanje i zadovoljavanje potreba ovih populacija. Djeca u Federaciji Bosne i Hercegovine nemaju jednaka ni osnovna prava na zdravstvo i tu se vidi velika diskriminacija\nNavest ćemo primjer u jednom većem broju kantona nemaju mogučnost lijećenja zuba ( stomatološku njegu) što je veliki apsurd. Nadamo se da će pretpostavljeni koji primaju ogromne mjesečne naknade za svoj po nama nedovoljan rad napokon uzeti ovu problematiku u svoj prioritet i riješiti ga u toku maja i juna do njihovih obaveznih godišnjih odmora, jer mi ove populacije ne možemo ni do susjednog kantona na liječenje a kamoli odmor.\nDirektor Udruženja „DLAN“ Zenica\nPrethodni članakObavijest o podnošenju zahtjeva vezano za podsticaj za proizvodnju povrća na otvorenom\nNaredni članakAkcija “Bezbjednost pješaka i vozača u saobraćaju”


Poštovani, majka i ja treba da nasledimo kuću, poljoprivredne mašine i zemlju posle smrti oca. Kako je jeftinije što se tiče dažbina prema državi (taksi i poreza) da se majka odrekne u moju korist ili da prihvati njen deo pa da mi pokloni? Unapred zahvalan.\nObe mogućnosti koje ste naveli se jedako tretiraju kada je u pitanju poreska obaveza. Odricanje od nasleđa u korist drugog naslednika tretira se kao poklon. Shodno tome, obe situacije podležu obavezi plaćanja poreza na poklon. Međutim, kako ste Vi prema svojoj majci naslednik prvog naslednog reda, oslobođeni ste plaćanja ovog poreza (član 21 stav 1 Zakona o porezima na imovinu).


Ako pitate Malog, ovo je slika i prilika srpske privrede - Bizlife.rs\n21:29 Smederevo, 15/10/2018\nPre šest godina sve slobodne zone pravile su 2,5 milijarde evra prihoda, a sada je to skoro dvostruko više, izjavio je ministar finansija Siniša Mali prilikom obilaska Slobodne zonu Smederevo koja, kako je rekao, beleži ogroman rast.\n„Ovde u ovoj slobodnoj zoni broj zaposlenih u poslednjih pet godina porastao je 20 puta, ukupan obim prozvodnje porastao je 30 puta, a ukupan izvoz porastao 39 puta. To su ogromne cifre. Zato ćemo se boriti za svaku slobodnu zonu i za svaku fabriku“, rekao je ministar.\n„Još jedan značajan podatak je da su 2012. godine sve slobodne zone pravile 2,5 milijarde evra prihoda. Sada je to dostiglo 5 milijardi, tačnije 4,9 milijardi evra. Imali smo tada 25 proizvodnih kompanija u svim slobodnim zonama, a danas imate 80 proizvodnih kompanija.“\n„Ništa od ovoga što sada vidite nije bilo ovde. Tu je bila samo poljana, a 2013. godine gradonačelnica Smedereva i ja smo bili deo tima koji se izborio za prvu investiciju koja je došla ovde, finsku kompaniju PKC. Danas ovde ima osam proizvodnjih kompanija, koje zapošljavaju 2.300 ljudi, a ostale se bave skladištenjem robe“, rekao je ministar.\nKako se navodi u saopštenju, on je podsetio da je 2012. godine bila znatno drugačija situacija u Srbiji – postojala je rekordna nezaposlenost u našoj zemlji, imali smo visoki budžetski deficit i javni dug.\n„Pogledajte sada, javni dug nam pada, smanjili smo nezaposlenost koja je sa 26 odsto pala ispod 12 odsto. Imamo suficit u nasem budžetu treću godinu za redom i borimo se za svakog novog investitora, za svaku novu fabriku“, rekao je ministar.\nMinistar za rad, zapošljavanje, boračka i socijalna pitanja Zoran Đorđević uručio je u Smederevu ugovore za zapošljavanje 158 osoba vednih više miliona\nposao privreda siniša mali fabrika smederevo slobodna zona


Volvo proširuje operativne aktivnosti pogona u Daqingu - GARAŽA\n14/11/2014 Garaža Klub 0 Comments\nVolvo je ponovo istakao svoju dugoročnu posvećenost Kini značajnim širenjem operativnih aktivnosti proizvodnog pogona u Daqingu. Švedska kompanija će u njemu proizvoditi najnoviju generaciju inovativnih vozila, postavljenih na SPA platformu, čime će postati jedan od najnaprednijih proizvodnih pogona u Kini. Ovo širenje će nesumnjivo dovesti do jačeg ekonomskog razvoja u području Daqinga i doprineti još boljim prodajnim rezultatima Volvoa u Kini.\nPogon u Daqingu Volvo je pokrenuo u septembru 2013. godine, a prvi proizvod, predstavljen u septembru ove godine, jeste model XC Classic – prva generacija još uvek vrlo popularnog Volvoa XC90, namenjenog kineskom tržištu. Pogon Daqing trenutno zapošljava oko 700 radnika i ima inicijalni proizvodni kapacitet od 80.000 vozila. Prvi SPA model, koji će se proizvoditi u Daqingu, biće u celosti nova limuzina premijum segmenta.\nOdluka Volvoa da značajno poveća produktivnost pogona u Daqingu je još jedan dokaz rastuće posvećenosti kineskom tržištu. Švedska kompanija je u većinskom vlasništvu kineskog Zhejiang Geely Holdinga, koji poseduje 37% deonica Volvo cars kompanije i uživa posebno bliske odnose s tamošnjim gradskim vlastima.\nVolvo Cars i grad Daqing zajednički rade na jačanju ekonomskog rasta i razvoja grada i njegovog okruženja, a svemu pogoduju sjajni prodajni rezultati Volvoa na rastućem kineskom automobilskom tržištu. Volvo očekuje da do kraja godine u Kini isporuči više od 80.000 vozila, što će od Kine učiniti najveće globalno tržište Volvoa. Dugoročni cilj je godišnja prodaja od 200.000 vozila u ovoj državi.\n„Daqing će postati sastavni deo našeg globalnog tržišnog prisustva. Čast nam je što ćemo u Daqingu proizvoditi naše SPA modele, a pogotovo naš novi limuzinski model. To znači i da smo potpuno posvećeni našem poslovanju u Kini koja je naše drugo domaće tržište“, izjavio je Håkan Samuelsson, predsednik Volvo Cars kompanije\nAutomobili proizvedeni u Daqingu udovoljavaće globalnim standardima jer ovaj pogon u potpunosti zadovoljava globalne proizvodne standarde Volvoa.\n„Koristeći precizne, standardizirane proizvodne metode i vrhunsku tehnologiju, pogon Daqing će kupcima ponuditi bezbedne, zdrave, ekološki prihvatljive i ukusno dizajnirane Volvo automobile s posebnim daškom skandinavskog luksuza“, zaključuje Håkan Samuelsson.\nVolvo Cars usko sarađuje s gradom Daqing s ciljem ubrzanja ekonomskog razvoja, a u skladu s nacionalnom politikom unapređenja severoistoka države. Daqing u isto vreme želi da smanji svoju zavisnost od prirodnih resursa i želi da postane sofisticirani centar napredne proizvodnje.\n„Počašćeni smo saradnjom s Volvo Cars kompanijom koja pomaže da naš grad postane tehnološki napredan međunarodni grad s modernom industrijskom bazom. To je i čvrst temelj za razvoj premijum automobilske industrije na severoistoku Kine i uopšte rasta naše marke u Kini“, izjavio je Han Xuejian, partijski sekretar Daqinga.\nOznake: daqing, fabrika, kina, volvo\nPrevious Previous post: Borković u poseti ministru omladine i sporta\nNext Next post: Benefiti za kupovinu Honde po sistemu staro za novo


Pripreme za održavanje Olimpijskih igara u Tokiju nastavljaju se u punom obimu, a Međunarodni olimpijski komitet naveo je da su zdravlje i bezbjednost učesnika prioritet.\nIzvršni odbor MOK u utorak je održao sjednicu, a predsjednik te organizacije Tomas Bah danas je održao konferencijski video sastanak sa predstavnicima svih evropskih nacionalnih olimpijskih komiteta, vezano za razvoj situacije širenja korona virusa.\nBah je istakao da su zdravlje i bezbjednost svih učesnika, posjetilaca i organizatora Olimpijskih igara prioritet i da će djelovati u skladu s tim.\nVlada Japana opredijeljena je da se Igre održe u zakazanom terminu, kao i da postoji nepodijeljena podrška lidera grupe G7, najrazvijenijih zemalja svijeta.\nKako se navodi, tokom sastanka naglašeno je da je važno da se izbjegnu sve spekulacije oko odlaganja i otkazivanja Olimpijskih igara, kao i da je do tog takmičenja ostalo još četiri mjeseca, te da u ovom trenutku nema razloga da se\ndonose bilo kakve krajnje odluke.\n"MOK kao i uvijek do sada, na prvo mjesto stavlja zdravlje i dobrobit svih građana svijeta, sportista i svih učesnika Olimpijskih igara i tako će se i ubuduće ophoditi, u skladu sa preporukama i instrukcijama najrelevantnijih svjetskih stručnjaka iz oblasti medicine, uključujući i Svjetsku zdravstvenu organizaciju", piše u saopštenju.\nMOK će u saradnji sa međunarodnim sportskim federacijama izaći sa novim modelom kvalifikacija za Olimpijske igre za one kvote i norme koje još nijesu raspodijeljene, stavljajući kao prioritet zdravlje sportista i osoba iz njihovog najužeg stručnog okruženja.\nNa sastanku sa nacionalnim olimpijskim komitetima dogovoreno je da 30. jun ostane krajnji rok kada sve kvalifikacije treba da budu okončane, kako bi se neometano izvršile sve pripreme za kvalitetan prijem sportista u Tokiju.


Ako postoji nešto što možemo sa sigurnošću reći o svetu mode, to je da svi trendovi dolaze i odlaze. Zapravo, pletene torbe su tipičan primer, jer su poslednjih godina nadaleko prepoznate od strane modnih kuća, a naravno i od strane fashionista. U stvari, nekada su ove posebne torbe bile deo izgleda koje smo kreirali na plaži, dok su sada prešle na ulični stil i smatraju se jednim od osnovnih komada prolećne i letnje garderobe.\nMini ili XXL veličine, tote ili geometrijskog oblika, ukrašene vezom ili kožnim detaljima, sa logom ili resama, raznovrsnost pletenih torbi koje ćete naći u novim kolekcijama modnih brendova je tolika da ćete sigurno pronaći onu koja najbolje odgovara vašem stilu.\nPrvi dodatak koji vredi dodati vašoj prolećnoj kolekciji je pletena torba koja je idealna za svakodnevni život, veoma prostrana i koja će uneti dah letnjeg raspoloženje u sve vaše stajlinge. Pletene torbe geometrijskog oblika su takođe veoma popularne ove sezone, jer odmah nadograđuju stajling i odišu vintage estetikom.\nU galeriji pogledajte najmodernije predloge iz aktuelnih kolekcija.


Provokacija „Evrovizije Kosovo“: Nevena Božović je naša! - Sputnjik Srbija\n22:40 09 Maj 2021\n14:55 04.03.2019 Preuzmite kraći link\n„Nevana Božović sa Kosova predstavlja Srbiju na pesmi Evrovizije 2019“, navedeno je na nalogu „Evrovizije Kosovo“ na Tviteru, nakon što je mlada pevačica Nevena Božović pobedom na Beoviziji izborila put na to prestižno takmičenje koje se ove godine održava u Tel Avivu.\nTa objava, uz provokativnu poruku „Ponosni smo na sve naše talentovane devojke širom sveta“, izazvala je negodovanje srpskih tviteraša, poput opaski „Za početak napišite pravilno njeno ime“ i „Kosovo je srce Srbije“.\nNa ovo je fan grupa „Evrovizija Kosovo“ postavila, a da nije pravilno napisala njeno ime, novu objavu sa pitanjem „Ne razumem zašto ste toliko ljuti, Nevana je sa Kosova i to je činjenica“. Uz to je priložena sličica profila Nevene Božović na Instagramu, gde stoji da je Nevena rođena u „Mitrovici na Kosovu“.\nKosovska tviter-javnost ostala je nema na oba tvita o Božovićevoj, dok je najnoviji post administratora grupe „Evrovizija Kosovo“ o tome da jedna od tamošnjih talentovanih devojaka Rita Ora najavljuje novi video za manje od 45 minuta lajkovalo više od 1.000 ljudi.\nNevena Božović, Srbija


Filipovski pred gostovanje u Parizu: Ako odigramo borbeno i mudro – imamo šansu | Košarka | Sport | SoccerPortal\nMicić MVP nedelje u Evroligi\nEL: Baskonija deklasirala Zvezdu\nTerzić: Porasli smo kao klub, hoćemo opet u Liga šampiona\nPartizanu oduzeto domaćinstvo jedne od ključnih utakmica u Evrokupu!\nRepriza Beograda u Baskiji?\nEL: Šest kobnih minuta Zvezde\nFilipovski pred gostovanje u Parizu: Ako odigramo borbeno i mudro – imamo šansu\nAutor teksta: Stefan Kijanović Datum: 18.01.2021\nTrener košarkaša Partizana Saša Filipovski rekao je da njegova ekipa ima šanse da iznenadi francuski Metropolitans ako odigra borbeno i mudro.\n- Očekivanja od ove utakmice su da, pre svega, damo svoj maksimum. Metropolitans je ekipa koja je u prvom kolu iznenadila Lokomotivu, u utakmici koju su odigrali zrelo i jako. Imaju dobru ekipu i pokazali su visok kvalitet. Ako odigramo borbeno i mudro, imamo šansu i možemo ih iznenaditi - rekao je Filipovski za klupski sajt.\nKošarkaši Partizana u sredu igraju protiv Metropolitansa u Parizu, meč drugog kola Top 16 faze Evrokupa, sa početkom u 20:45h.\nU prvom kolu novoformirane Grupe F, crno-beli su na svom terenu ubedljivo savladali Trento, dok je Metropolitans na gostovanju pobedio Lokomortivu Kubanj.\nFilipovski je naveo da je pred njegovom ekipom izazov jer u Top 16 fazi nema loše ekipe i istakao da će crno-beli dati sve od sebe da odigraju na visokom nivou.\n- Francuska ekipa se pojačala sa plejmejkerom Stolom, koji ima brz šut za tri poena, stoga moramo da na njemu odigramo dobru odbranu. Sa druge strane, imaju brze i jake igrače ispod koša, brzi su u tranziciji i napadaju jedan na jedan. Igraju košarku koja je mešavina francuske košarke i sistema igre koji je uspostavio trener Zdovc - rekao je Filipovski.\n- Naša šansa je u dobroj odbrani, skoku u napadu, da igramo maksimalno timski i da sve igrače uključimo u igru - istakao je trener Partizana.\nI plejmejker crno-belih Džoš Perkins složio se da će ključ biti u odbrani i timskoj igri.\n- Metropolitans je kvalitetan tim koji ima dobre bekove, dobre šutere i s razlogom igraju u Top 16. Ovaj meč je još jedan test za nas, ali mu se radujemo. Ključ za pobedu biće timska odbrana, zajednička timska igra, kroz koju ćemo sprovesti u delo trenerovu strategiju za ovu utakmicu. Moramo da igramo jedni sa drugima i jedni za druge i to će nas dovesti do pobede - rekao je Perkins.


Alarm se oglasio prekasno – Nadlanu.com\nAlarm se oglasio prekasno\nObjavljeno 19. jan 2012. / 15:19:46\nNJU DELHI, 19. januara 2012. (Beta-AP) – Brodski konobar iz Indije, član posade broda “Kosta Konkordija” koji se nasukao kod ostrva Djiljo, izjavio je da se alarm koji upozorava na opasnost prekasno uključio zbog čega nisu shvatili pravu težinu katastrofe, dok brod opasno nije počeo da se naginje na jednu stranu.\nMukeš Kumar koji se u četvrtak vratio u Nju Delhi, rekao je da se “alarm za slučaj opasnosti oglasio veoma kasno, tek pošto je brod počeo da se naginje i pošto je voda počela da prodire u njega”.\nNa brodu “Kosta Konkordija”, koji je se u petak nasukao na greben nedaleko od toskanskog ostrva Djiljo bila su 203 Indijca, od kojih su 202 bili članovi posade, i svi su preživeli osim jednog, koji se, zajedno sa još 21 osobom sa broda vodi kao nestao.\nBrod vredan 450 miliona dolara putovao je sa više od 4.200 putnika i članova posade kada se u petak uveče nasukao na greben kod italijanskog ostrva Djiljo.\nDo sada je potvrdjena smrt 11 osoba, a potraga za preživelima prekinuta je u sredu, jer je brod počeo da se pomera. Pored operacija spasavanja velika pažnja javnosti usredsredjena je na akciju kapetana broda tokom i posle brodoloma.


U poslednja 24 sata na teritoriji čiju nadležnost pokriva KBC Kosovska Mitrovica, registrovana su dva nova slučaja zaraze koronavirusom, jedna na teritoriji Kosovske Mitrovice, a druga sa centralnog Kosova, potvrdila je za Kontakt Plus epidemiolog Desanka Novaković.\n“Na Infektivnom odeljenju se nalazi jedna pozitivna osoba iz Kosovske Mitrovice i u stabilnom je zdravstvenom stanju”, kazala je Novaković.\nDodala je da je i osoba sa centralnog Kosova u dobrom zdravstvenom stanju.\nNovaković je istakla da više od dve nedelje nije bilo registrovanih kovid pozitivnih slučajeva, i da je ovo prva pojava novoobolelih od 10. juna, kada su zabeleženi poslednji slučajevi koronavirusa.\nKako tvrdi, epidemiološka situacija, na teritoriji u nadležnosti ZC Kosovska Mitrovica, za sada je stabilna.\nOna je napomenula da se rezultati testiranja na kovid-19 dugo čekaju jer su, zbog povećanog obima posla, sve referentne laboratorije opterećene.\n09.07.2020 „Kosovski Srbi uvek trpe posledice nestabilnosti u Srbiji“ (436)


Sutra počinje prodaja prvog domaćeg digitalnog tokena\nTanjug 14. juna 2022. 15:51\nBEOGRAD – Prvi domaći digitalni tokeni biće ponuđeni investitorima sutra ujutru i ta će ponuda važiti dve nedelje, a možda i kraće ukoliko se pokaže dovoljno interesovanje za ovaj, kod nas novi oblik ulaganja novca.\n„Proces izgleda prilično jednostavno. Potencijalni investitori se registruju preko naše platforme, otvorimo im nalog i onda im proverimo ličnu ispravu i bankovni račun, a zatim elektronskim putem uplate cenu tokena. Jedan token košta 1.000 dinara, a minimalna investicija je 10.000 dinara“, objasnio je Ognjen Kurtić iz „Finspota“ za Tanjug.\nDodao je da nakon što se objavi uspešnost ponude, investitor dobija tokene u svoj novčanik i onda može da ih ulaže u investicione ponude „Finspota“.\n„Na našoj platformi mogu da nađu naše proizvode u koje mogu da ulažu tokene, s tim da treba da odluče na koji period ih ulažu. Mi nudimo investicione periode na tri, šest i 12 meseci, a u zavisnosti od toga je i prinos koji će im biti isplaćen kada istekne investicioni perid. S tim da prinos iznosi od sedam do 10 odsto, na šta se plaća porez od 15 procenata“, precizirao je Kurtić.\n„Mi smo u faktoring biznisu koji može da podrži takve prinose, a nama je taj novac značajan da bismo mi mogli da nastavimo sopstveni rast, tako da smo spremni da platimo dobro taj novac koji bismo koristili“, rekao je on.\nKurtić je objasnio da je digitalni token zapis na blokčejn mreži, koji predstavlja nematerijalno pravo, a u suštini je finasijski instrument poput obveznice ili akcije, s tim da se zahvaljujući tehnologiji preskaču papirološke prepreke koje su ranije postojale, pa investitor može lakše da uloži u neki biznis i tako oplodi svoj novac.\n„Svi rizici investiranja u nase tokene dati su u belom papiru, što je dokument koji nam je izdala Komisija za hartije od vrednosti i tu može da se vidi na koji način može doći do toga da ostanete bez povrata sredstava.\nMi kao kompanija garantujemo prinos koji postoji u investicionom indeksu“, rekao je Kurtović.\nObjasnio je da „Finspot“ radi u strogo regulisanoj oblasti, jer je to faktoring agencija koja ima licencu Ministarstrva finansija i podleže spoljnoj reviziji.\n„Tržište kapitala kod nas nije razvijeno i kroz izdavanje digitalnih tokena kompanije mogu da ponude neku svoju vrednost i da na osnovu toga dobijaju kapital od široke populacije. Tako da postoji velika prednost razvijanja alternativnog izvora investiranja, gde će ljudi moći, osim ulaganja u nekretnine i u banke, imati još neke opcije da uzlažu svoj novac“, naveo je Kurtić.\nDodao je da tako svaki građanin može postati investitor i objasnio da je upravo zato „Finspot“ odredio tako nisku nominalnu vrednost tokena.\n„Zarada na 10.000 dinara na tri meseca nije velika, ali možete da vidite da to radi i da se kasnije eventualno odlučite na neki veći iznos“, rekao je Kurtić.